Revolutionsagurk: Vi skal turde debatten | Modkraft\nWinnie Christiansen5 At knuse fascismen indebærer at ødelægge dens forudsætninger, dens sociale årsag: kapitalismen. Lillian Simonsen1 Allerede i ’77 lavede jeg hip hop, det er der bare ingen der ved. M\nBlog Jakob Lindblom 8. august 2012 - 12:14\nRevolutionsagurk: Vi skal turde debatten\nAf Jakob Lindblom Sommerens agurkedebat har været heftigt debatteret herinde såvel som i de borgerlige medier – nemlig Enhedslistens forhold til revolution (og dermed socialisme). Personligt har jeg været træt af debatten og ikke mindst den drejning, som den tog undervejs. I denne blog vil jeg gerne forklare, hvorfor jeg har været kritisk ift. nogle ting efter, at jeg ellers havde holdt mig helt ude af debatten i starten, men også hvorfor det er så utroligt vigtigt at fortsætte en debat om socialisme og revolution – ikke som noget fjernt og utopisk, men som noget, der har betydning for vores dagligdags reformkrav på Christiansborg og måden at tænke politik. I virkeligheden kan vi måske vende debatten til noget offensivt, og måske vi oven i købet kan styrkes af det fremfor at pege fingre mod hinanden?Før vi kommer til det egentlige, hvad det er med den der revolution og socialisme, så vil et tilbageblik på sommerens debat sandsynligvis være lærerigt for at forstå, hvorfor der pludselig kom den debat. Vi starter med Sass Larsen...Geniale Sass LarsenHele debatten startede med et genialt træk af Henrik Sass Larsen, idet S-toppem vel efterhånden syntes, at Ø’s fremgang i meningsmålingerne havde taget overhånd og at S-SF baglandet skulle forberedes på en finanslovsaftale med de borgerlige, hvis ikke Ø kan tvinges til en nulløsning. Derfor sendte de Suzuki-Sass i byen med en politisk forhammer. Nu skulle Ø gokkes i nødden!Og hvor var det elegant og effektivt. Det han gjorde så smart, var at kalde Enhedslisten for et ekstremt parti, som går ind for det klasseløse kommunistiske samfund, og vupti. Hvert eneste medie med respekt for sig selv bragte den udtalelse og var derefter tvunget til at lave faktabokse med løsrevne citater fra principprogrammet og opfølgende artikler.Først skete der det forventelige, at Folketingsgruppen ved Pernille Skipper straks undsagde programmets mere kontroversielle ting som nedlæggelse af politi og militær, nationalisering af banker og lukning af Fondsbørsen i et i øvrigt fint interview. Vi skal alligevel lave programmet om, så det mener vi ikke længere, kunne man forstå, selvom Principprogrammet naturligvis er gældende indtil et andet er vedtaget og selvom lukning af Børsen og nationalisering af bankerne er naturlige konsekvenser af vores politik om at afskaffe kapitalismen, som vi senest gentog for 3 måneder siden på årsmødet.Men pyt med det, Pernille var ude i brandslukningsærinde mod Sass’ angreb og vi fik så rigeligt en debat alligevel, da Per Clausen kort efter tog forsiden på Berlingske med en udmelding om, at en revolution snildt kan komme indenfor 20 år. Og indeni den borgerlige tante var der et interview med HB-medlem Katrine Toft Mikkelsen, hvori hun fastholdt en revolutionær antikapitalisme og afskaffelse af den private ejendomsret over produktionsmidlerne, hvilket hun kækt lod følge af billedsproget om, at vi ikke vil tage folks tandbørster - underforstået private ejendele - fra dem. Og nå ja, så var der den uheldige udtalelse, hvor hun tænkte højt om, at medielukninger kan komme på tale, hvilket hun dog straks trak tilbage.Og huhej, hvor det gik – og gik godt – eksempelvis var HB-kollega Ole Donbæk i Deadline med et glimrende interview om finansmarkedernes og de multinationales magt under kapitalismen og vores demokratiske alternativer (se Deadline 15. juli kl. 22.30 - husk at bladre til den rigtige dato). Line Barfod var også ude med meldingen om, at en statsbank skulle erstatte finanssektorens private pengeinstitutter – og altså ikke bare supplere disse. Det var altså ikke bare tilfældige HB-medlemmer, som udtalte sig.Faktisk var det en glimrende og sober debat, som for første gang i umindelige tider slog fast, at Enhedslisten vitterligt er et anderledes revolutionært part, som vil et alternativ til kapitalismen og i øvrigt med fornuftige gennemførlige forslag og en kapitalismekritik, som den enkelte i store træk kunne forholde sig til. Fx det med banker og finanskapitalens magt.Bevares, der var også modangreb, en pensioneret gal oberst i Ekstrabladet sammenlignede principprogrammet med Hitlers bog Mein Kampf og lederskribenter og læserbreve på de borgerlige advarede salvelsesfuldt mod ekstremismen, mens Pia K vågnede af døsen og skreg Pol Pot efter os. Min vurdering var, at vi ikke skulle lade os skræmme og at debatten tvært imod kunne være mere værd for os end for dem, da alternativet til kapitalisme netop blev sat på dagsordenen på en god måde og da vi derved kunne skabe flere socialister. Og ikke mindst komme ud af fælden med, at den eneste måde at redde velfærden på er ved at nedlægge og forringe selv samme velfærd, som centrumvenstre i hele Europa ellers er fanget af – alene fordi de ikke tør kigge på alternativer til netop kapitalismen – inklusiv S-SF. Når det er sagt, så kan det selvfølgeligt også koste noget i vælgeropbakning, hvis proteststemmer forlader os og lader sig skræmme. Den bedste forsikring mod skræmmekampagner er dog ikke at gå i skjul for debatten, men derimod rejse den på egne præmisser, få sat socialismebegreberne på dagsordenen og afmystificere dem, så de afmonteres som borgerlige skræmmebilleder og bliver reelle fornuftige muligheder. Det kræver, at folk er trygge ved dem, at folk kender dem, og at folk ved, at de er ufarlige.Johannes udmeldingerProblemet var, at det ikke var denne drejning, som debatten tog – tvært imod. Sidst i uge 30 forlød det, at Berlingske havde en Gallup måling, hvor 38 % mente, at vi er udemokratiske og endnu flere, at vi er ekstreme. Når nu man vil udvide demokratiet på bekostning af kapitalmagten, så var det værste, at vi blev opfattet som udemokratiske, selvom antallet af folk, som mener dette fint kan ligge hos blå blok alene. Under alle omstændigheder gik pressekontoret til modoffensiv og Johanne blev hevet ind fra sommerferien, som den frelsende ordfører.Missionen lykkedes faktisk og Berlingskes historie blev fuldstændigt neutraliseret, hvilket var godt arbejde! Hvad der derimod ikke var så godt set med mine øjne var indholdet i hendes meldinger. Konkret havde hun tre hovedpunkter i artiklen (forkortet netudgave).Den ene var at forsvaret skulle bevares, men at den aktivistiske udenrigspolitik skulle ændres. Hermed forsøgte hun at tegne et mindre ekstremt billede af Enhedslisten, men desværre blev det af de fleste medier opfattet sådan, at forsvaret skulle bevares uændret og at kun politikken skulle ændres.Denne udlægning fra medierne protesterede flere HB-medlemmer imod, da vi på årsmødet i foråret faktisk vedtog at nedlægge militæret, som vi kender det i dag og erstatte det med en ny lille organisation til fredsbevarende arbejder, samt at satse på civil konflikthåndtering, indkøb af hospitalsskibe, minerydning og redningshelikoptere frem for krigsskibe og kampfly og i det hele taget være imod militarisering.Siden hen er denne uenighed dog fejet nogenlunde af bordet, da Johannes melding er korrigeret, så den skulle forstås netop i overensstemmelse med vedtagelsen og sådan, at et mindre militær kan bevares, så vi fortsat kan deltage i fredsbevarende indsatser. Hermed tror jeg, at hun er på linje med et flertal i partiet. I kan læse vedtagelsen i sin helhed her og min kritik her. Nok om militær for nu.Den anden ting hun var ude med, var et citat om, at man ikke kan lave færdige planer for revolutionen, hvilket jeg er helt enig i, men det fremgår jo også af principprogrammet i dag og vores måde at tænke inddragende demokrati, så det er for så vidt ukontroversielt.Men igen, ingen hverken Line, Per, Ole eller de andre, der udtalte sig, gjorde jo dette. Ingen lavede færdige detaljerede planer, så hvorfor sige det alligevel?Den tredje pointe var den, hvor hun karakteriserede debatten indtil nu med ordene: »Når der i medierne har været udtalelser om at lukke medier, om voldelig revolution og om, at man allernådigst kan få lov til at beholde sin tandbørste, så må jeg melde fuldstændig klart fra. Det har intet at gøre med, hvad jeg står for, eller, hvad Enhedslisten efter min mening står for,«Og det synes jeg faktisk var en karikering af debatten. Konkret var der jo ingen på vores side, som argumenterede for en voldelig revolution, ingen argumenterede for kun at lade folk beholde deres tandbørster og tage alt andet, og ingen ville lukke medier, what so ever! Med andre ord gik Johanne ud med en udtalelse, hvor hun brugte samme skræmmebilleder og karikaturer om debatten, som de borgerlige kommentatorer brugte. Uden tvivl i den hensigt at sige, at dette er absurd og lad os nu lukke debatten og komme videre.Problemet er bare, at hun derved kom til at skære alle debattørerne over en kam, at hun derved fik puttet Per Clausen, Ole Donbæk og Line Barfod i samme absurde kasse, som ham obersten ovenfor, og at hun derved gjorde det sværere at rejse samme socialismedebat senere. Misforstå mig ikke. Johanne er skide dygtig og gør det fremragende i det daglige arbejde på Christiansborg, så hvis nogen borgerlige journalister læser med, så er dette ikke et udtryk for mistillid, men derimod mit forsøg på, at give baglandet mulighed for åbent at tage disse debatter og for mig at forklare mig om, hvorfor jeg har udtalt mig kritisk.Bevares jeg er opmærksom på, at det for baglandet kan se forfærdeligt ud, når uenigheder luftes eksternt, men når Johannes udmeldinger om militæret af et enigt kommentatorkorps blev udlagt radikalt anderledes end årsmødevedtagelsen for tre måneder siden, så føler jeg en forpligtelse til at hæve stemmen og sige, at min opfattelse af partiets politik er civil konflikthåndtering, afvikling af angrebsmaskinen og så en mindre, stående styrke til eventuelt fredsbevarende arbejde – bagefter kan jeg kun glæde mig over, at der nu er fundet fælles fodslag og at årsmødevedtagelsen har floreret i pressen, så enhver misforståelse er ryddet af vejen. Og når Johannes udmeldinger tolkes af medierne sådan, at et opgør med det revolutionære bagland er i gang, som overskrifterne har lydt, så må jeg stilfærdigt sige, at vi faktisk har brug for debatten. Vi har brug for at finde fælles fodslag og en fælles forståelse af begreberne, herunder også melde ud, at Enhedslisten fortsat er et parti, som skal tage disse debatter om revolution og socialisme – ellers mister vi endemålet af øje.Nu er formålet med denne blog ikke at pege fingre eller fremme en dum debat om hvem sagde og gjorde hvad og hvornår. Når jeg alligevel har lavet ovenstående, så er det for at forklare, hvorfor debatten løb af sporet. Jeg synes, at det var helt rigtig af Johanne at komme på banen og udrydde skræmmebilleder, men for hulen, hvor havde det været fedt, hvis hun så kun havde adresseret disse og gjort fælles front med Line, Per, Ole og de andre, eller havde taget en vender på formuleringerne i HB, så misforståelserne om fx militær kunne være undgået.Generelt har jeg fået meget positive tilbagemeldinger på mine medieoptrædener. Men der har da også været en del kritik af de af os fra HB, som har valgt at udtale sig, hvilket er helt i orden og en del af gamet. Men lad mig blot sige, at alle så vidt jeg kan vurdere har været ret disciplinerede. Ja, det har været vigtigt for mig at signalere, at socialismedebatten er vigtig og at det er noget rod, at vi ikke bruger begreberne på samme måde og jeg derfor gerne så en fortsat debat modsat Johanne, samt at korrigere mediernes udlægning af Johannes militærpolitik. Ellers har jeg talrige gange henvist til, at der ikke var splittelse, at vi måske var uenige om hvornår og hvordan debatten skal tages, og i øvrigt talrige gange ladet være med at udtale mig, hvis dagsordenen var splittende. Dette hører med til billedet og er ret generelt er jeg sikker på, nu nogle ganske få kritikere har travlt med at sige, at flere fra HB har sejlet rundt i medierne.Og lad mig også lige udrydde nogle misforståelser, som når en medblogger her på Modkraft skriver, at debatten har fjernet fokus fra kritik af regeringens asociale reformer. Det er umuligt at spå om og udtryk for kontrafaktisk historieskrivning. Havde de borgerlige medier ikke kørt denne historie, så er der intet, som tyder på, at de ville have hjulpet Enhedslisten med at føre kampagne mod regeringen. Tvært imod kunne det lige så godt have været Pia K. og udlændingepolitikken, som de borgerlige medier havde trukket af stalden igen. Og intet har forhindret selvsamme blogger i at skrive læserbreve om reformerne i øvrigt.En anden misforståelse, som blev flittigt luftet allerede før Johanne gik i rette med debatten var, at det svækker os op til finanslovsforhandlinger. Dette er lodret forkert. Sass havde det ærinde netop at forberede en borgerlig finanslov ved at ”ekstremmisere” os, men det ændrer ikke ved, at vi fortsat har 12 nødvendige mandater, hvis ikke de bliver enige med de borgerlige, og vi fortsat har vores krav. Nu handler det derimod om ikke at slække på disse krav offentligt, så vi fremstår utroværdige og billigt til falds. Og så husk lige kammerater, at vi er i det her game for de langsigtede mål. Kampråbet heddet Hasta la Victoria – ikke Hasta la Finanslov! Hvad skal hele den socialismedebat så bruges til – hvorfor er det vigtigt?Jeg mener, at det var Per Clausen, som på årsmødet brugte et gammelt Rosa Luxembourg-citat om, at man ikke skal gå så langt foran, at dem, som vi vil kæmpe med ikke forstår, hvad vi siger, eller tror på, at vores mål kan indfris.Jeg er rørende enig, men det ene udelukker jo ikke det andet. Selvfølgeligt skal vi fortsætte det gode arbejde i Folketinget og komme med realiserbare krav til forbedringer. Det er vi knaldgode til. Og selvfølgeligt skal vi tale et sprog, som enhver kan forstå og forholde sig til. Men vi skal også sørge for at bruge og forklare vores egne ord, så de ikke kan bruges imod os. Hvis ikke vi får vendt denne socialismediskussion til noget offensivt, hvis ikke vi får afmystificeret, hvad en socialistisk revolution er i vores øjne, så vil medierne skrive disse historier igen og igen, indtil vi vedtager ikke længere at være et socialistisk revolutionært parti og det nytter ikke noget at forsøge at skjule det, som vi fx gjorde i valgkampen, hvor valgavisen ikke med et ord nævnte ordet socialisme, socialistisk parti eller lignende. Medierne skal nok grave det frem og køre historien igen. Så vil det tage til hen under Finanslovsdebatten, så vil det eksplodere, når vi skal i gang med Programdiskussionen, for vi mener jo fortsat de her ting med socialisme og revolution. Eller som vi vedtog på Årsmødet for tre måneder siden (endda i en opstrammet version sammenlignet med det daværende HB’s første udkast):Derfor er det nødvendigt, at kapitalismen erstattes af et socialistisk samfundssystem, hvor markedskræfternes styring erstattes af befolkningens demokratiske kontrol med produktionen, som kan sikre, at der ikke produceres for profit, men for menneskelige behov, så vi kan undgå kapitalismens kriser. Et sådant opgør med kapitalismen forudsætter naturligvis demokratisk opbakning og aktiv deltagelse.Og det er netop heri, at det revolutionære ligger. Ligesom den industrielle revolution var overgangen fra landbrugsland til industrisamfund, så er overgangen fra kapitalisme til socialisme det, som jeg forstår ved en socialistisk revolution. Vi snakker ikke om den franske revolutions opgør med feudalmagten eller den russiskes opgør med Zaren, som netop forløb i en blodig borgerkrig begge steder, netop i fraværet af demokrati. Revolution handler ikke bare om magtovertagelsen, men om forandringen – om revolutioneringen af samfundet. Fx har der ikke været revolution i Egypten, hvor samfundet netop ikke er forandret radikalt, og hvor de gamle eliter fortsat sidder på magten, nu blot sammen med de religiøse eliter.Har vi ikke nogen pejlemærker for socialisme og antikapitalisme, så nytter Per Clausens Rosa-citat slet ikke, så ved vi pludselig slet ikke, i hvilken retning vi skal trække dem vi vil arbejde sammen med. Så ender vi som Socialdemokraterne i sidste kvartal af det 20. århundrede uden et projekt. Så forsømmer vi at uddanne nye socialister, som kender retningen lidt længere frem end næste gadehjørne. Det var blandt andet derfor, at jeg stillede og fik vedtaget på årsmødet, at strategipapiret skulle indeholde et opgør med kapitalens mentale magt, at alternativer skulle synliggøres og forskellige andre produktionsformer fremmes. Det var netop for at sikre en socialismedebat og ikke blot en kiggen frem mod næste finanslov.Krisens to vejeStort set alle regner med, at den kapitalistiske krise vil fortsætte, men ingen aner hvor langt, eller hvor hurtigt, det vil gå. Det efterlader os med to muligheder, som jeg ser det.Enten vil den nuværende vej med borgerlig krisepolitik fortsætte, selv det store franske håb præsident Hollande er slået ind på denne vej ligesom resten af centrumvenstre i hele Europa. Det betyder massivt pres på velfærden og det giver en seriøs risiko for opblomstring af en regulær fascisme som vi har set det i Ungarn, Grækenland og i England med Defence League.Eller også er der den anden vej, den vej, hvor man i sin krisebekæmpelse ikke lader sig stoppe af kapitalismens rammer, men tvært imod er villig til at gå ud over disse. Dette er i øvrigt en af de gamle sondringer mellem reformister og revolutionære. Reformisten lader sig begrænse af systemet – kapitalismen – mens den revolutionære kan være lige så reformivrig som reformisten, men ikke lader sig begrænse af kapitalismen. Og denne vej er der kun Enhedslisten til at betræde.Konkret kunne en effektiv revolutionær krisepolitik derfor være at genrejse kravet om en statsbank uden for spekulationsøkonomien, at kræve igangsat samfundsnyttig offentlig produktion for at skabe arbejdspladser, at kræve et brud med EU som motor i den mest reaktionære nyliberalistiske offensiv siden Thatcher. Det her er for så vidt ikke særligt kontroversielt i Enhedslistesammenhænge. For mig er der ikke en type politisk arbejde, som er finere eller mere revolutionær end andet. Folketingsarbejdet kan sagtens være revolutionært, hvis sigtet netop er at bryde med kapitalismen og udnytte sprækker, forbedre styrkeforhold og i det hele taget vise, at der er et alternativ til EU-dominans og kapitalisme. Det samme gælder udenomsparlamentarisme, som kan være mere eller mindre revolutionært alt efter om sigtet er at opbygge styrkeforhold, presse kapitalen og politikerne imod forringelser eller kæmpe for mindre reformkrav. Kravet om 28 elever i en gymnasieklasse er sgu ikke revolutionært, men at give eleverne modet til at kæmpe selv og følelsen af, at deres vilje også har ret – det er. Kort sagt, så skal vi ikke være revolutionsromantikere, som kun kan snakke om revolution, vi skal have arbejdshandsken på, samtidig med at vi snakker og forklarer.Hvis ikke vi tager den udfordring op fremfor at lukke debatten, når den bliver lidt svær, ja så fejler vi. Så undlader vi at give indtrykket af, at der findes et alternativ til kapitalismen, så vil vores velmenende reformforslag blive affejet, som værende til skade for kapitalismen (uha, det svækker konkurrenceevnen osv.) og uden et alternativ vælges der derfor den første vej, som den eneste farbare. Nemlig den borgerlige krisepolitik. There Is No Alternative, som Thatcher sagde.Det er derfor, at jeg flere steder er citeret for at sige, at jeg er uenig i, at debatten svækker os og at den bør lukkes – tvært imod faktisk! Uden et realistisk alternativ vil et hvert forsøg på at bryde kapitalismens logik være dødfødt.Hvad mener vi så med revolution?Allerførst giver det ikke nogen mening at starte med at snakke om revolution eller at kalde debatten for revolutionsdebat. Vi er socialister og antikapitalister og bør starte med det.Vores modstand mod kapitalismen bunder i, at den er ulogisk, at den skaber ulighed og kriser, at den driver rovdrift på natur, miljø og mennesker. Det er en mægtig modstander, som kun kan fungere under vækst, dør væksten har vi krisen.For at forstå dette, så skal man forstå, at kapitalisme er drevet af privat profit, og er der ikke fx 3 % vækst det ene år og 3 % næste år, som altid lægges på det første år, så vækstraterne er 3, 6, 9 osv. ja, hvis ikke dette sker, så er der ingen forrentning af den private kapital. Så vil kapitalisten trække sine penge ud og sætte dem i noget andet.Det var dette, som skete med finansboblen, hvor der pludseligt var større afkast i spekulation i underlige lånepapirer, så man flyttede uhyrlige summer herover – selv bønder i Ringkøbing lånte i deres jorder og kastede sig ud i spekulationen, hvor forrentningen var større end i landbruget, indtil boblen brast og de og staterne sad alene tilbage med gælden fra lån og bankpakker.Det er dette vækstfokus som har enorme systemfejl. Det som skaber rovdriften på natur, på klima og på mennesker, da det altid handler om at øge væksten i profitten enten ved at sælge mere og/eller ved at presse omkostningerne – fx med underbetalt arbejdskraft, udflagning af arbejdspladser til Kina osv. Er væksten i profitten større hos konkurrenten, så dør man på sigt, da de kan investere sig til yderligere vækst. Det er det, som gør kapitalismen så fandens effektiv og derfor Marx sagde, at kapitalismen havde skabt vidundere større end Ægyptens pyramider.Men det er systemfejlene, som gør, at vi som socialister er imod kapitalismen. Det er uligheden, fattigdommen, forureningen og den enorme magtkoncentration af kapitalmagt og alle de andre logiske følger af kapitalismen, som gør systemet uspiseligt.Det er også derfor, at sommerens debat om, hvorvidt Enhedslisten er demokratisk, er det mest forvrøvlede sludder nogensinde. Antikapitalisme er radikalt demokrati. Ligesom vi er EU-modstandere, når EU trækker 80 % af al lovgivning ned over hovedet på os, så er vi kapitalismemodstandere, når kapitalen og hensynet til at ”berolige markederne”, som det siges i snart sagt hver eneste TV-Avis, går forud for hensynet til velfærd, miljø og en fornuftig demokratisk måde at indrette samfundet på.Skal vi gøre op med dette system, så kræver det en revolution! Og det kræver først som sidst et opgør med den private ejendomsret over produktionsmidlerne, som er det, der driver hele systemet, det som sikrer vækstfokusset, profitfokusset, og dermed bærer alle systemfejlene. Dette fordrer blandt andet en nationalisering af banksektoren, som i dag er en grundpille i kapitalismen, da det er den, som hele tiden sikrer en redistribuering af spekulativ (profitsøgende) kapital.En logisk følge vil også være at lukke Fondsbørsen, da det ikke giver mening at have en institution til at formidle privat ejerskab over produktionsmidler (aktier), hvis denne er fjernetNu sagde jeg før, at det at lave revolution ikke blot handlede om en magtovertagelse. Og det er korrekt. Revolutionen kommer først bagefter, men en magtovertagelse skal der ikke desto mindre til, og den skal selvfølgelig være demokratisk og fredelig. Det betyder også, at der skal ske et brud med det gamle system, og selvom processen – revolutioneringen - sikkert vil tage en årrække, så er der ikke tale om en ”socialistisk udvikling”, hvor man hen ad vejen reformerer sig til socialisme. Bruddet vil ske i det øjeblik, hvor den private ejendomsret over produktionsmidler sættes ud af kraft, og det vil der selvfølgeligt være modstand imod fra kapitalistklassen og de borgerlige. Det er derfor vi skal sørge for at have den demokratiske legitimitet med os og et flertal bag os. I pressen har der været en masse spekulationer, hvor HB-medlemmer er blevet spurgt til risikoen for en kontrarevolution, som kan være voldelig. Til den snak er der hele tre ting at sige. 1) Jo mere rodfæstet i den brede befolkning ideen om et opgør med kapitalismen er, jo mindre er risikoen for, at nogle vil gøre voldelig modstand. Netop derfor skal vi ikke forsømme debatten.2) Såfremt nogen med vold modsætter sig lovlige demokratiske beslutninger, jamen så vil det jo være en sag for politi og domstole nøjagtigt, som man kender det i dag. Længere er den ikke og min vision om socialisme skal også bygge på retssamfundet.3) Og endeligt. Jeg fatter ikke, hvorfor borgerlige journalister spørger os, hvad eventuelle borgerlige ekstremister vil gøre efter en fredelig revolution. Ring dog til Hjemmeværnet, til Tom Behnke, Søren Espersen og de andre rødder og spørg, om de vil respektere en fredelig demokratisk revolution?En ting er helt sikker. Vi kan ikke sige noget på forhånd, om hvordan overgangen til socialisme vil ske. Om euroen bryder sammen indenfor en årrække og dette forkætrede skrivebordsprojekts sammenbrud vil kaste millioner europæere ud i fattigdom, som skaber kriser og generalstrejker, der kræver nyvalg eller hvordan det vil foregå. Men det ændrer ikke ved, at vi skal turde tage debatterne og især da Per Clausens 20 års perspektiv ikke er urealistisk. Tænk blot på murens fald og gå 20 år bagud og se, hvor sandsynligt det virkede i 1969.Og husk, at hvis vi ikke får forklaret, hvad vi mener med socialisme og revolutionering af samfundet og får gjort befolkningen og vælgere trygge ved det, så vil skræmmekampagnerne fortsætte, som de gjorde under valgkampen, og som de gjorde i sommers og hvad værre er, så vil ethvert velmenende reformforslag, som bryder med kapitalismens logik blive skudt ned som ”uansvarligt”.PS: Da journalister kan læse med og er velkomne, så husk at tale pænt til hinanden i debatten herunder. Det er en svær debat, som nemt bliver ”personfikseret” og til journalister, så lad være at køre et eller andet splittelsesfis op, og hvis I endelig vil citere fra bloggen (hvilket jeg ikke kan forhindre), så respekter tonen og sammenhængen. I øvrigt er der intet nyt i denne blog, som ikke allerede har været fremme. Og nej, jeg giver ikke uddybende interviews – dette er min mulighed for at tage debatten med baglandet på Modkraft og ikke i de borgerlige aviser. Jakob Lindblom's blog\nAf wulle den 8. august 2012 - 13:29 Permalink Tak for et sobert og godt indlæg. Jeg er tæt på helt enig. Min tilføjelse til denne debat må blot være, at jeg tror debatten om revolution og overgang til socialisme er mere nødvendig end nogensinde. Det forekommer nemlig én at rigtig mange medlemmer af Enhedslisten ikke har deltaget i lignende debatter i lang tid eller, for de nytilkomne og unges vedkommende, aldrig. Det er naturligvis ekstremt vigtigt at alle vores medlemmer forstår disse helt centrale dele af vores politiske platform. Derfor vil jeg opfordre alle Listen medlemmer til at sætte emnet på dagsordenen ude i afdelingerne, så uanset hvem BT ringer til, så har vi klare og utvetydige svar. Log ind eller opret en konto for at skrive kommentarer\nAf FlemmingLeer den 8. august 2012 - 14:49 Permalink Ja, tak for godt indlæg, Jakob.Jeg er også glad for, at vi i Enhedslisten nu sætter debatten om socialismen på dagsordenen frem mod årsmødet. Vi har forsømt at debattere socialismen & revolutionen før 2012.Derfor synes jeg, at det er dejligt at vi går igang med at komme frem til en fælles forståelse af socialismen & ikke mindst det, som gennemsyrer Enhedslistens politik i det daglige.Som f.eks. det at Enhedslisten står vagt om retsstaten & de grundlæggende menneskerettigheder. Noget som jeg kun kan analysere mig frem til må stamme helt tilbage fra kommunistloven fra 22. august 1941 gennemført med af samarbejdspolitikkens partier i Rigsdagen. En lov som førte til at 22 danskere døde i Stuffhof.Der bliver jo ikke tale om at disse grundlæggende principper skal fjernes efter revolutionen. Vi skal ikke have Nordkoreanske tilstande herhjemme.Jeg skrev et læserbrev den 2. august, hvor jeg blandt andet nævnte dette i forbindelse med at et Venstre medlem beskyldte Enhedslisten for at være et ekstremt parti i Vejle Amts Folkeblad (VAF):http://vejle.enhedslisten.dk/nyheder/2012/08/revolution-ja-takDet blev bragt i en lettere forkortet udgave den 6. august 2012 i VAF/Horsens Folkeblad.Faktisk har jeg den holdning, at vi skal sende Sass Larsen et takkekort. For selvom det var en fordrejet udgave vor politik, så kan alle hans udsagn om Enhedslisten tilbagevises. F. eks. var Enhedslisten jo faktisk det eneste parti som sidste år havde et overfinansieret finanslovsforslag baseret på de økonomiske regnemaskiners stærkt konservative svar. Så det er ikke "fantasilliarder" som Sass Larsen påstod.Se forslag til finanslov 2012 her:http://enhedslisten.dk/pengeDette grundlæggende arbejde, som Frank Aaen har været med til at lave er utroligt flot. Det kan han ikke roses nok for.Det viser også, hvordan vi kan forbinde det langsigtede mål om at indføre socialisme til konkrete forslag her & nu.Endda med et overskud på kr. 18 Mia., hvis det stod til Enhedslistens finanslovsforslag.Vi har allerede en masse konkrete svar, som kan bruges i dagligdagen af medlemmer af Enhedslisten.Vi skal "bare" være bedre til at huske dem i et hurtigt mediebillede & knytte dem tættere til socialismen.Men frem for alt, så skal vi gøres os det klart at vi vil møde hård mediekritik fremover. Alene af den årsag at flertallet af medierne herhjemme er borgerlige aviser. De er i udgangspunkt uenige i alt, hvad Enhedslisten står for.Det er de i deres gode ret til. Men det bør alle skrive sig bag ørerne & så filtrere fra i passende grad.At tænke selv er også et væsentligt element i demokratiet. Både nu & efter revolutionen. Log ind eller opret en konto for at skrive kommentarer\nAf Niels JP den 8. august 2012 - 15:57 Permalink Mere!Jeg har været for meget på ferie til helt at kunne gennemskue om kronologien er rigtig i den første del af indlægget, men det jeg har hørt og set med dig Jakob har været både sagligt og afdæmpet og dejligt at hovedet kunne holdes koldt hos jer alle på trods af klapjagten. Også fint at uenighederne med Johanne luftes, når det foregår sobert - jeg kunne bestemt heller ikke genkende Enhedslistens militærpolitik i Johannes udsagn. Når det er sagt, så var det dog lidt ærgerligt den måde debatten startede på, hvor Pernille Skipper næsten havde verfet Sass af, og så kom Kathrine Toft, som åbenbart ikke var helt dreven. Det havde været bedre at starte debatten på egne præmisser fra starten, men pyt nu med det. Det er for sent at tude overDerudover vil jeg bede dig lave en kronik til Politiken eller Information med din kapitalismekritik. Den er virkelig fremragende og lige til at forstå og gå til på et meget jordnært plan. Og den passer som fod i hose til en alliance med mange af de såkaldte modvækstfolk, som ikke helt vil stå ved antikapitalisme, men gerne være grønne, så de skal da have den smidt i hovedet ska de.\nAf Jakob Krogh Enhedslisten Amager Vest den 8. august 2012 - 16:20 Permalink Det er en meget god artikel Jakob og jeg er meget enig med dig i næsten alt. Jeg syntes også din evne til at se det positive i de uldmeldinger der kommer er meget god. Jeg har dog en enkelt indvending. Du skriver: "Såfremt nogen med vold modsætter sig lovlige demokratiske beslutninger, jamen så vil det jo være en sag for politi og domstole nøjagtigt, som man kender det i dag. Længere er den ikke og min vision om socialisme skal også bygge på retssamfundet." Min vision af socialismen indeholder også et retssamfund, dog med et noget anden lovgivning og rettergang. Mit problem er at jeg anser det for sandsynligt at politiet eller dele af politiet er nogle af dem der modsætter sig en demokratisk socialistisk revolution med vold. Politiet har trods alt fra salget på fælleden i 1872 og frem til klimademonstrationen og kirkeasyl fornylig vist, at de ikke er bange for at bruge vold mod lovlige og demokratiske protester. Log ind eller opret en konto for at skrive kommentarer\nAf Anders Lundkvist den 9. august 2012 - 13:26 Permalink Hej Jakob.Blot en lille lavpraktisk kommentar til din blog og sommerens udspil fra diverse ELler.1) Nogen vil nok sige at det ser ud til at EL har mistet et par procent p.gr.a. balladen. Derfor skulle de have holdt kæft. Godt argument? Dårligt argument! Hvis man taler med halvdelen af hovedet rettet mod meningsmålingerne, så er alt tabt på forhånd.2) Men derfor behøver man jo ikke at være komplet idiot, selv ikke hvis man er socialist. Jeg mener: Når man bliver ringet op af en journalist fra et fjendtligsindet medium, eller blot fra et medium,, der kun er interesseret i en sensationel overskrift, bør man så ikke tænke sig om, før man overhovedet siger 'Øh'?Kort sagt: Jeg fatter det ikke. Jeg fatter ikke at garvede klassekæmpere bare snakker løs, som om de snakkede med deres bedstemor.Lynkursus: Sådanne journalister og medier vil vinkle sagen, så overskriften drypper af blod. Hvis man siger at man godt kan lide at slå græsplænen, vil EL blive udskreget som voldsfanatikere. Til orientering for HB kan jeg oplyse at de fleste medier er borgerlige og ikke vil El noget godt. Kan Pelle Dragsdal ikke sende en manuel ud om hvordan man gør og ikke gør? Måske at man noterer spørgsmålene ned, siger at man skal ud at tisse, men vil ringe tilbage med svarene om en halv time, så man har haft tid til at tænke sig om? At man foretrækker svar via mail, så man har dokumentation? At man foreslår at skrive en selvstændig kommentar på 50 linier, så man ikke risikerer sensationel vinkling?Og især: Er Jyllandsposten det rette medium til den vigtige diskussion om principper, om vilkårene for overgangen fra kapitalisme til socialisme osv.Hilsen Anders (medlem af EL, Aalborg) Log ind eller opret en konto for at skrive kommentarer\nAf Jakob Lindblom den 9. august 2012 - 13:47 Permalink Hej Anders\nDybest set er jeg enig, og personligt har jeg fået tjekket alle citater og til en vis grad dagsordener - men dette velvidende, at man ikke er herre over overskriften osv. Tag fx. den om militær, som jeg linker til. Her er der sat konfliktperspektiv op mellem Johanne og Søren Egge + mig, men citaterne er relativt afdæmpede og jeg mener selv at være på endog særdeles fast grund ift. årsmødevedtagelsen.\nDet ændrer ikke ved, at overskriften er som den er, men her må man afveje for og imod budskabet og gå med livrem og seler. Dybest set, så synes jeg, at de fleste udtalelser har været endog meget disciplinerede og her skal man huske, at det ikke er mig, som har valgt at gøre en måske intern debat offentlig ift. militær - her kunne man enten svare eller acceptere, at medieverdernen havde ændret politikkens udtryk.Til gengæld afholdt jeg mig fra at deltage i starten, dels da jeg synes, at Line og Per og Ole var glimrende og dels, da jeg vurderede, at jeg ikke havde noget at bidrage med fra Fur, hvor jeg var på ferie. Til gengæld følte jeg, som forklaret ovenfor, mig "kaldet" til ikke at lukke socialismedebatten ned eller lade militærbilledet stå. Jeg har meget eksplicit afholdt mig fra at gå ind i substansdebatter om hvilken det ene eller andet, men det var vigtigt, at de gode udmeldinger ikke blev slået i hartkorn med vores fjenders billeder - for hvad var der så tilbage for os at snakke om? Så risikerer man iøvrigt også at fremprovokere en splittelse af rang under programdiskussionen, hvis ikke man allerede nu signalerede, at det var åbent modsat Johanne.\nDet har ikke været kønt forløb hele vejen, indrømmet, men heller ikke noget, som jeg nødvendigvis føler at kunne have gjort anderledes. Til gengæld havde jeg aldrig sagt ja til et interview, som det Katrine deltog i - her var drejebogen sgu skrevet på forhånd. I mine øjne kom der til gengæld en masse godt ud af det også jf. Line og Ole m.fl., og det på trods af, at løsrevne citater om medielukninger bestemt ikke gavnede, hvis jeg nu også skal tage de kritiske briller på. Men de blev dog skudt meget hurtigt ned, og tak for det!En lære er der i særdeleshed, nemlig at min kæphest med større socialistiske medier er endnu mere påtrængende til at tage disse debatter.Tak til Niels, Wulle og Jakob for feedback og enig med Wulle, at der skal indre oprustning til, hvilket vi planlægger med programdebatten. Niels, god ide, det må vi se på, men det bliver ikke lige foreløbigt.Jakob, bevares, jeg går ind for et politi og har altid synes, at det var fjollet med den formulering om folkemagtsorganer, da det lugter af forvoksede blokadevagter med armbind. Det vi skal have er naturligvis betjente, som kan efterforskningsteknikker, men som er underlagt demokratisk kontrol i større grad end i dag og så skal lovene ændres, så en række beføjelser tages fra dem - fx. Lømmelpakke og diverse administrative beføjelser mv. ligesom statsadvokaten skal adskilles fra politiet. Det var den korte version. Log ind eller opret en konto for at skrive kommentarer\nAf Karen Helveg Petersen den 9. august 2012 - 17:28 Permalink Meget enig med dig Jakob. Det er fatalt, hvis Enhedslisten ikke tør tage debatten - seriøst. Jeg synes måske også programmet er lidt altmodisch, men det er ikke, fordi det ikke skal nævne ord som socialisme, antikapitalistisme og revolution. Tværtom. Jeg blev nu noget slukøret, da jeg hørte Johanne S-N sige, at 'kvindelig stemmeret også var en revolution...' (frit efter hukommelsen). Sådan a la, at alt altid kan trækkes ud i det absurde. Det var valgretten ikke, det var en indre-borgerlig og logisk reform. Man kan jo så naturligvis mindes, at kapitalismen engang var progressiv ved at ødelægge begrænsende og snerpede normer, regler og love og endog lave socialreformer - i øvrigt i lyset af store historiske dramaer. - Man skal også vogte sig for Informations sociologistiske segment-, "alt er en fortælling"-agtige kritik à la "Liste Ø for radical chic", se denne kvikke bagatel: http://www.information.dk/307537. Det fatale er jo, at verden skriger på denne fundamentale forandring, ja, man kan knap se en progressiv reform i sigte, mens verden har konsolideret finanskapitalen fra før krisen, og det sydlige Europa lever med forarmelse og elendighed, der ligner USA i tredverne. Log ind eller opret en konto for at skrive kommentarer\nAf Amery den 9. august 2012 - 21:16 Permalink Hej JakobJeg kan forstå at revolutionsdebatten har sit helt eget indre liv i Enhedslisten, men jeg føler mig nødsaget til at påpege at debatten ikke intereserer mange andre, bortset fra de sjove billeder debatten afføder - fra Per Clausens kasserolle-marcheren til Katrine Toft Mikkelsens version af "Husk Lige Tandbørsten".Jeg forstår også at revolution er hjerteblod for mange i Ø, og fred være med det."In the long run we are all dead" - Sagde John Maynard Keynes (så hudt jeg hvisker) om fjollede ligevægtsøkonomer der kun havde skrivebordsblik på makroøkonomien, måske kunne man indvende det samme om strøtankerne vedr. en pludselig dansk revolutionær omvæltning af samfundet?Hvorfor ikke vende blikket mod de parlamentariske ændringer til det bedre man kan lave for vores generation?Problemet her er parlamentarisk. Det principprogram man fremlægger står man til ansvar for i en dansk nutidig parlamentarisk kontekst. Politiske modstandere og deres tidligere spindoktorer, installeret overalt i den danske medieverden, ligger klar med skyts så de ikke skal afgive indflydelse.Principprogrammet er Enhedslistens akilleshæl, hvor stort set alle andre partier bedømmes på deres førte politik, må Enhedslisten stå på mål for nogle principper der med overvejende sandsynlighed aldrig bliver til i en parlamentarisk virkelighed.Min bøn til det "nye" principprogram vil derfor være at man omformulerer de vendinger enhver halvsøvnig journalist kan omskrive til en skandalehistorie.Hvorfor skrive "nedlæggelse af militær og politi", når man kunne insistere på en "Retsikkerhedsreform" og en "ny forsvarsdoktrin". Reformindholdet kan jo sagtens bestå af alle de målsætninger man har i forvejen.Til slut et lille vink med et link, der fremragende forklarer problemstillingenhttp://politiken.dk/debat/ECE1711587/skal-jeg-laere-jer-at-tale-som-de-blaa/MVH :) Log ind eller opret en konto for at skrive kommentarer\nAf Viggo Jonasen den 9. august 2012 - 22:42 Permalink Sært, så enig man kan være. Jo, der er brug for ET politi - gerne ét, der kan identificere anholdende betjente, og kan hente grove skattesnydere til retsmøde osv. Det med behovet for ET militær har jeg sværere ved at se - men fred være med det, især, hvis der bliver mindre og mindre af det. Og jo, vi har brug for at turde diskutere, også selvom læsesvækkede oberster ikke kender forskel på vort program og hr. Adolf's 1924 udgydelser.Viggo Jonasen Log ind eller opret en konto for at skrive kommentarer\nAf Jesper G den 10. august 2012 - 1:49 Permalink Det er er rigtig godt blog-indlæg, Jakob.Hvis jeg skal kritisere noget, så er det længden, men indholdet fejler ikke noget, selvom jeg er helt uenig på det politiske plan.Uden at have læst andres kommentarer, så tror jeg det grundlæggende problem er at du taler for 'pragmatiskme' i stedet for 'idealisme', selvom du balancerer det godt kommunikationsmæssigt. Din præmis er, at Enhedslisten accepterer det er nødvendigt med >50% flertal og det kommer bare ikke til at ske. Dine politisk allirede (men modstandere) vil fremhæve at man ikke behøver et flertal, fordi man har en bedre sag og et ideal.Dét jeg vil anholde er dine sidste punkter 1-3. Uanset hvor pænt du formulerer dig, så vil 'kapitalismen' reagere forinden med mindre du laver et over-night kup, som du selv anser for udemokratisik. Allerede før du har magt som du har agt, så vil de værdier du vil konfiskere være flyttet fra Danmark. Dit modtræk er de værste metoder fra den socialistiske værktøjskasse.Men igen: Godt indlæg! Log ind eller opret en konto for at skrive kommentarer\nAf Jakob Lindblom den 10. august 2012 - 8:49 Permalink Amery: Jeg er jo både uenig og enig jf. ovenfor. Selvfølgelig skal vi lave det daglige parlamentariske arbejde, men min præmis er, at det er næsten umuligt at lave systemoverskridende reformer, hvis ikke 1) modstanderne / reformparterne frygter, at det vil gå endnu længere, hvilket var situationen med velfærdsstaterne, hvor man frygtede at kommunismen skulle være et tillokkende alternativ for arbejderbevægelsen, eller 2) befolkningen kan se det som realistisk at bevæge sig udover systemet i den retning - fordi "endemålet" (citationstegn, fordi der ikke er et 100% endemål) er tillokkende, hvorfor man kan presse parlamentariske indrømmelser igennem.Er socialismen kun et virkelighedsfjernt tågehorn, så vil enhver kamp for selv de små forbedringer i den retning blive mødt med overbærende skuldertræk og heksejagt om økonomisk uansvarlighed. Det er derfor, at alternativerne pinedød skal italesættes og forklares - ellers er selv den parlamentariske strategi stendød og vi vil i desperation efter indflydelse blive presset mere og mere til latterlige topskattelettelser o.l. for at forhindre noget endnu værre, og så kan vi lige så godt gå hjem. Ellers er jeg helt enig i, at vi skal lave programmet særdeles meget mere pædagogisk og udluge gætterier på baggrund af forrige århundreds revolutioner om, hvordan det vil ske i dag. Og det kan ske i dag lige som murens fald skete, selvom mange i firserne aldrig troede det muligt. Ergo er jeg ikke så pessimistisk :-)Jesper G. Jeg forstår ikke helt, hvilke dele din kritik retter sig imod, men selvfølgelig skal vi forsøge at lukke for kapitalflugt, ligesom Island gjorde med en vis succes. dertil kommer, at penge kun er penge - papir papir, som de sang i halvfjerdserne. Med andre ord, så kan det fint være, at Lars Rebien fra Novo smutter, men så vil Novo fabrikkerne jo stadig stå der. Ergo vil de jo efterlade et intakt produktionsapparat, som medarbejderne vil være i stand til at betjene hen ad vejen. Hvis vi har den demokratiske opbakning fra starten, så vil folk jo også bakke op om at gå på arbejde og få samfundet til at fungere. Men ellers har du ret langt hen ad vejen (undtagen det med værktøjskassen, som jeg ikke vil falde i) og det er jo derfor, at det i en menneskealder har været god latin på venstrefløjen at sige, at socialisme i et land ikke er muligt. Jeg mener så, at det er lidt firkantet sat op, men det er klart, at Danmark som lille socialistisk ø i en kapitalistisk verden, som ikke vil handle med os, sælge nødvendige ting og købe den anden vej, ja det ser svært ud! Men mon ikke en sådan udvikling vil foregå nogenlunde parallelt i lyset af de samme kriseudfordringer? Log ind eller opret en konto for at skrive kommentarer\nAf Amery den 10. august 2012 - 10:49 Permalink Jeg er sådan set enig i betragtningen om at krisen i Europa kan ende i en voldsom social uro, hvad en sådan uro udmønter sig i ved jeg ikke. Det kunne vel ligeså godt være en tilbagevenden til fascismen, hvis først det hele løber løbsk.Men EU og NATO er institutioner som vil virke stabiliserende i en krisesituation, uanset hvad man synes om de to størrelser. Desuden har alle verdens største økonomier så store investeringer i Europa at ingen har en interesse i at lade det hele falde. EU er samlet set, så vidt jeg er orienteret, stadig verdens største økonomi. Pengene findes og de vil blive brugt så snart, udenlandske investorer bliver præsenteret for en gangbar økonomisk løsningsmodel for euro-samarbejdet.Krisen har endnu ikke nået nord-Europa i samme grad som syd-Europa, der lider under vanskeligheder med en, firkantet sagt, svag parlamentarisk tradition efter de fascistiske regimers fald. Tyskland er stadig verdens største eksport økonomi og de nordeuropæiske økonomier klarer sig isoleret set godt.Angela Merkel står til valg i 2013, og jeg tror og håber at en ny ledelse i Tyskland kan sætte skub i den europæiske økonomi igen.Derfor tror jeg at denne præmis, omend lettere redigeret, er gældende for Enhedslistens fremtidige politiske arbejde:"2) befolkningen kan se det som realistisk at bevæge sig udover systemet i den retning - fordi "endemålet" (citationstegn, fordi der ikke er et 100% endemål) er tillokkende, hvorfor man kan presse parlamentariske indrømmelser igennem."Præmisen ville, efter min klamme hånd var over den, lyde:2) Befolkningen kan se det som realistisk at bevæge sig udover det neo-liberale paradigme i den retning (socialisme) - fordi de kortsigtede mål er tillokkende, hvorfor man kan presse parlamentariske indrømmelser igennem. Vi bliver nok ikke konsensus-enige om revolutions-udsigterne, men det vigtige for mig her er:"Ellers er jeg helt enig i, at vi skal lave programmet særdeles meget mere pædagogisk og udluge gætterier på baggrund af forrige århundreds revolutioner om, hvordan det vil ske i dag."Jeg vil virkelig ønske at I henter professionel hjælp, til den eksakte formulering af det nye principprogram. Sass-Larsen, som ikke er den hurtigste knallert på Køge havnefront, skal ikke have mulighed for at afspore enhver debat med skyts hentet i principprogrammet.Hvis I henter hjælp udefra til at hjælpe med formuleringen skal I ikke hente en journalist, men en sprogforsker med forståelse for retorik, spilteori og rammefaktorer. Det vil lette samarbejdet, da I selvfølgelig har hånd og halsret over det færdige resultat. Men I kan ikke løfte opgaven selv, koncentrer jer om indholdssiden og lad ekspertisen klare formen, så I kan begynde at snakke politik igen. Det vil være det bedste I kan bruge af partikassen på.Alt godt :) Log ind eller opret en konto for at skrive kommentarer\nAf Jakob Lindblom den 10. august 2012 - 11:07 Permalink @Amery, lige ultra kort, så ser jeg ikke den store mdosætning mellem kort- og langsigtet her. Du har helt ret i, at de kortsigtede ting skal trække i folk her og nu. Det synes jeg også, at mit blogindlæg indeholder. Mit budskab er så, at du skal have det langsigtede med også, for at gøre det kortsigtede realistisk, da det ellers vil afvises som uansvarligt, selv for dem, som vi vil have i tale - tænk bare på fagbossernes knæfald for finanspagten.Og prøv at læse Preben Wilhjelms kritik i Information - det er jo slående, at selv Ø har slåsset rundt med kritik af grådigheden fremfor systemkritik (hvilket er et gammelt tema i mine blogs iøvrigt). Når det er sagt, så kan virkeligheden overhale os tusind gange i form af krise og sammenbrud, hvilket gør paradigmesnakkene noget defensive.\nAfslutningsvist, så ja programmet skal gennemskrives (uden at smide det gode ud med badevandet af frygt for denne verdens suzuki-Sass'er). Men du kan få alle de retorikkere du vil til at stå på hovedet for os, og de borgerlige vil alligevel angribe. Jeg tror sagtens, at vi kan skrive noget fornuftigt selv. I al ubeskedenhed, så synes jeg faktisk, at mine blogs er eksempler herpå, og det handler ikke for mig om at afværge kritik, men om at genvinde vores begreber og ændre verden - ikke dem. Log ind eller opret en konto for at skrive kommentarer\nAf Matias Jensen den 10. august 2012 - 13:19 Permalink Skidegodt Jakob :) Du har nok hørt det før, men: Fat dig i korthed. Den blog der kunne sagtens være knækket over i tre, og det havde ikke skadet indholdet at dele det op i pointer, meget ligesom når man interviewes eller har en debat. Derudover, godt sagt, socialisme er ikke et hak mærkeligere eller dårligere end de systemer vi trækkes med i dag, tværtimod, den vil gøre os alle fri - og netop pointen om afmystificering er god.Det er et langt, sejt træk at have en snak om socialisme, uden at lytteren griber til alskens sære og falske kontroverser for at latterliggøre en, det har den nemligt lært at medierne. Jo mere vi kan og tør skabe en mod-offensiv, jo hurtigere kan vi komme i arbejdstøjet.Kh,Matias. Log ind eller opret en konto for at skrive kommentarer\nAf Jakob Lindblom den 10. august 2012 - 14:00 Permalink Hej Tias´\nLige til længden, så ja, den er lang og måske for lang. Jeg overvejede at dele den op i to ca. midt på, så der var en om sommerens debat og en med resten, men jeg synes ærlig talt, at det ville være åndsvagt og splittende kun at forklare sommerens debat, hvilket nemt blev personfnidder, hvis ikke alle de tanker jeg havde gjort mig for at gå offentligt ud fulgte med. Det første er historieskrivning, det andet er det, som jeg vil bedømmes på. Derfor droppede jeg at dele den op.Jeg overvejde iøvrigt at indlægge en strække ben og hente kaffe pause, men fandt det for poppet - måske jeg gør det en anden gang :-)Bottom line er, at det er helt bevidst, at det er sat sammen og denne gang må folk læse med, dele den op i to, printe den ud, eller hvad ved jeg. Værket hører sgu sammen :-)Og så lover jeg, at jeg nok skal gå tilbage til min sædvanlige længde, som typisk er det halve fremover Log ind eller opret en konto for at skrive kommentarer\nAf Margit Kjeldgaard den 18. august 2012 - 17:35 Permalink Ahhr, JakobVi er vist flere, der godt kan læse lange tekster, ja måske ligefrem bøger.Længden kan også vurderes i forhold til substansen, og der synes jeg I scient.pol.'er er tilbøjelige til at bruge en masse ord og sige det samme på flere måder. Jeg tror, det er fordi I læser for mange amerikanske fagbøger, hvor afregningen sker i forhold til sidetal - og for lidt matematik og statistik.Keep it short and simple. Log ind eller opret en konto for at skrive kommentarer\nAf Niels JP den 20. august 2012 - 20:31 Permalink For fanden, hvor ville det have været kedeligt, hvis Marx og alle folk efter ham skulle klandres for ikke at have skrevet i sms-sprog. At vi er på en computer ændrer ikke en skid. Så må man enten printe ud, læse ad flere gange eller lade være, hvis man har et problem, nøjagtigt som Jakob skriver. Jeg gider ikke læse "iøvrigt mener jeg at... blogs" med bare et statement . Jeg vil blive klogere og Jakob formår at kombinere blogmediet som en art populærskoling, hvor indholdet har tidsskriftsmæssig dybde og Ekstra Bladets læsebarhed - prøv at tjekke Kritisk Debat, Ræson og alle mulige andre steder, hvor der er lige så lange tekster eller længere og se, hvor nemt tilgængeligt Jakob formidler. Og prøv at tænke på, hvor uhyre sjældent man herhjemme ser en fra venstrefløjen tør binde an med sådanne debatter og skolende tekster uden at det bliver floskler fra 70'erne, så drop den der usaglige kritik og forhold jer til emnet.Iøvrigt har jeg da vist læst lige så lange tekster fra Margit Kjeldgaards hånd - eller også føltes de bare sådan fordi de ikke var skrevet fængende- hvem ved? Log ind eller opret en konto for at skrive kommentarer\nTop debatter Leif Donbæk Tho...379,267 En ubehagelig 1. maj kommentar234,015 Demokratiet skal udvides, ikke indskrænkes Erik Storrud204,094 Eriks årlige 1. maj-smagsdommeri Winnie Christia...182,725 Tilbageblik på 1. Maj Jakob Lindblom Socialist, debattør og EU-modstander. Faglig konsulent hos FOA Århus og før det uddannet cand.scient.pol. med speciale i EU-nationalisme fra Århus Universitet 2007.Kritik betyder at gennemlyse noget med henblik på at ændre og forbedre dette. Er derfor både venstrefløjskritiker såvel som venstrefløjsaktivist.Hjertesagerne er modstanden mod EU, en styrkelse af venstrefløjens medier og kommunikation, så vi kommer bredere – og bedre – ud til flere end de allerede overbeviste, solidarisk velfærd, fagligt stof såvel som internationalt og noget så abstrakt som demokrati fra neden. Men deltager også gerne i debatter om integration, religion, køn og alt det andet, vi som venstrefløj roder rundt med.Opvokset i Silkeborg, gift, småbørnsforælder, midlertidigt bosat i Århus på 11. år, fan af Silkeborg IF og aktiv i Enhedslisten og Folkebevægelsen mod EU plus det løse. blogarkiv Jakob Lindblom05. maj · 201331,929 Tudekiks og 1. majsucces Jakob Lindblom23. apr · 201391,385 Kompromis om EU-opstilling Jakob Lindblom01. apr · 2013102,535 Et drab på udenomsparlamentarisk modstand Jakob Lindblom27. feb · 2013143,740 Hvad nu Ø: Teatertorden, mistillidsvotum eller op i træet igen? Jakob Lindblom21. feb · 201341,276 Enhedslisten: Bevægelsernes parti eller EU-opstilling? Jakob Lindblom12. nov · 2012175,605 Derfor stemte jeg nej til finansloven Se alle blogindlæg Annonce\nMest Læste Artikler Vil lave køreplan for folkeligt oprør i Europa 6 dage Gadefest blev til gadekamp på Nørrebro 1 uge Derfor blev regeringen angrebet i Fælledparken 3 uger Venstreradikale afviser politikeroverfald 2 uger Aktivister besætter nedlagt skole på Nørrebro 1 uge BZ-sympatisør overfaldet af politiet 1 uge Husbesættere udfordrer byggeprojekt i milliardklassen 1 uge Demokratiet skal udvides, ikke indskrænkes 2 uger Mest Læste Blogs En ubehagelig 1. maj 2 uger Det lange blogindlæg om min fængselsdom 4 uger Enhedslistens neurose 2 uger Eriks årlige 1. maj-smagsdommeri 3 uger Right to movement 4 uger Kampen om demokrati. Hvem var for og hvem var imod? 2 uger Tilbageblik på 1. Maj 2 uger Logik for burhøns: Vold er udemokratisk! 2 uger


Iskerneboringer | Cop 15 Climate Greenland\nE-mail: PRESSEFotos og pressemeddelelser\tForside » Klimaforskning » Iskerneboringer\nIndlandsisen og Antarktis danner en slags arkiv af is, skabt af sne, der faldt år for år gennem årtusinder. Det er muligt at udbore iskerner, der indeholder prøver af isen i princippet fra alle dybder. Fra denne is kan forskerne hente viden om temperatur, mængden af drivhusgasser med mere gennem tiden.\nEn iskerne rummer en meget præcis tidsskala, der kan fortælle om forskelle mellem enkelte år – og på forskellen mellem sommer og vinter inden for et enkelt år. Men også om klimaforandringer på længere tidsskalaer. Studiet af iskerner kan også bruges til at forbedre forudsigelserne om fremtidens klima.\nMeget gammel isDen ældste is, der er hentet op fra den grønlandske Indlandsis, er cirka 123.000 år gammel. På Antarktis har man boret ned til is, der er langt ældre, men her er lagene så tynde, at det er svært at aflæse klimahistorien.\nViden om temperaturenForholdet mellem tunge og lette vandmolekyler i isen fortæller om temperaturen på det tidspunkt, da sneen faldt. På den måde kan man analysere sig frem til en kurve over temperaturen, som den har udviklet sig gennem tiden.\nViden om drivhusgasserLuftboblerne i indlandsisen fortæller om atmosfærens indhold af drivhusgasser gennem tiden. Analyser af CO2-indholdet og af temperatursvingningerne gennem tid viser en tæt sammenhæng. Når det er varmt, er der mere CO2 i atmosfæren end normalt og omvendt. Over de sidste 650.000 år har koncentrationen af CO2 i atmosfæren aldrig været så høj som nu.\nStore temperaturskiftIskernerne viser, at der adskillige gange er sket voldsomme temperaturskift. I løbet af den sidste istid steg temperaturen flere gange med op til 20 °C på meget kort tid. Og i overgangen fra istid til vores nuværende varme mellemistid er klimaskiftet så brat, som blev der trykket på en knap.\nOver de seneste 50 år er der gennemført en lang række iskerneboringer forskellige steder på indlandsisen Isboringer på Grønland: Camp Century, DYE-3, GISP2, GRIP, GRIP2 eller NGRIP, NEEM. Mere om de vigtigste projekter med iskerneboringer her:\nCenter for Is og Klima, Grundforskningscenter ved Københavns Universitet. Center for Is og Klima står bag NordGrip og NEEM-projekterne.\nNordGRIP-projektet, Nord Grønlandsk Iskerne Projekt, er et internationalt samarbejde mellem forskere fra Danmark, Tyskland, Japan, USA, Sverige, Schweiz, Frankrig, Belgien og Island. Projektet ledes af danske forskere.\nEfterfølgeren til NordGRIP-projektet er NEEM-projektet, North Greenland Eemian Ice Drilling, er også et internationalt projekt under dansk ledelse med professor Dorthe Dahl-Jensen i spidsen.\nFotos fra NEEM-projektet


De 10 bedste 4-stjernede hoteller i North Sulawesi\nFlyrejser til North Sulawesi\nHoteller i nærheden af Kasih Hill, Tolerance Monument\nBedste 4-stjernede hoteller i North Sulawesi, Indonesien\n4-stjernede hoteller i North Sulawesi\n13 af 244 ejendomme matcher dine filtre. Ryd alle filtre\nNr. 1 af 244 overnatningssteder i North Sulawesi med bedste værdi for pengene\nTilbud og Meddelelser575.000 IDR (IDR)\nNr. 2 af 244 overnatningssteder i North Sulawesi med bedste værdi for pengene\nNr. 3 af 244 overnatningssteder i North Sulawesi med bedste værdi for pengene\nNr. 4 af 244 overnatningssteder i North Sulawesi med bedste værdi for pengene\nNr. 5 af 244 overnatningssteder i North Sulawesi med bedste værdi for pengene\nNr. 6 af 244 overnatningssteder i North Sulawesi med bedste værdi for pengene\nNr. 7 af 244 overnatningssteder i North Sulawesi med bedste værdi for pengene\nNr. 8 af 244 overnatningssteder i North Sulawesi med bedste værdi for pengene\nNr. 9 af 244 overnatningssteder i North Sulawesi med bedste værdi for pengene\nNr. 10 af 244 overnatningssteder i North Sulawesi med bedste værdi for pengene\nNr. 11 af 244 overnatningssteder i North Sulawesi med bedste værdi for pengene\nNr. 12 af 244 overnatningssteder i North Sulawesi med bedste værdi for pengene\nNr. 13 af 244 overnatningssteder i North Sulawesi med bedste værdi for pengene\nNr. 12 af 70 hoteller i North Sulawesi\nNr. 11 af 70 hoteller i North Sulawesi


Find Husqvarna sikkerhedsudstyr her → Høj kvalitet til skarpe priser\nForside / Husqvarna / Husqvarna Sikkerhedsudstyr\nHusqvarna sikkerhedsudstyr af højeste kvalitet\nØnsker du sikkerhedsudstyr af samme høje kvalitet som Husqvarnas have- og parkmaskiner? Så er du endt det rette sted! Husqvarna leverer nemlig ikke bare robotplæneklippere, motorsave og buskryddere. De tilbyder også et stort udvalg af sikkerhedsudstyr, som kvalitetsmæssigt er helt i top. Ligesom vi tilbyder et stort udvalg af Husqvarnas maskiner, så tilbyder vi også et stort udvalg af deres beskyttelses- og sikkerhedsudstyr. Her udnytter Husqvarna deres høje ekspertviden omkring maskinerne, og det arbejde der udføres, hvilket resulterer i et højt udviklet sortiment af sikkerhedsudstyr, med mange lækre detaljer og funktionaliteten! Ligesom maskinerne er beskyttelses udstyr også udviklet til at være ergonomisk helt i top!\nStort udvalg og masser af funktioner\nUdvalget af Husqvarna sikkerhedsudstyr er stort, og indeholder både beskyttelses udstyr, sikkerhedsudstyr og arbejdstøj til mange forskellige formål! Dette gælder både beskyttelseshjelme, støvler, beskyttelsestøj, øjenbeskyttelse og meget mere. Så skal du f.eks. arbejde med motorsav i skoven, så har vi stort set alt du skal bruge, for at føle dig sikker, så du kan udføre arbejdet optimalt! Det betyder, at du i vores sortiment af Husqvarna sikkerhedsudstyr også kan finde skovhjelme samt alt lige fra bukser til støvler med skæreindlæg. Se det store udvalg her på siden. Kan du ikke finde netop det du søger, eller manglen netop din størrelse? Så kontakt os endelig pr. mail eller telefon, så skaffer vi det rette udstyr hjem til dig!\nSe endnu mere sikkerhedsudstyr her.\n269,00 DKK 251,00 DKK inkl. moms Tilføj til kurv\nHusqvarna Ansigtsværn med netvisir\nHusqvarna Arborist hjelm Spire Vent\n1.099,00 DKK inkl. moms Vælg muligheder\nHusqvarna Chaps – Functional\n999,00 DKK inkl. moms Vælg muligheder\n299,00 DKK inkl. moms Vælg muligheder\n199,00 DKK inkl. moms Vælg muligheder\n129,00 DKK inkl. moms Vælg muligheder\n209,00 DKK inkl. moms Vælg muligheder\n229,00 DKK inkl. moms Vælg muligheder


Hundetøj ⇒ Køb hundebeklædning og dækkener ⇒ CanisVitae.dk\nCollared Creatures (4)\nHar din hund en tendens til at fryse om vinteren, kan du med fordel købe noget hundetøj til den, som kan hjælpe den med at holde varmen. Der findes mange forskellige slags hundesko og hundedækkener til enhver anledning. Og fælles for alt vores hundetøj her på siden er, at det er med til at holde din hund tør, til at holde den varm, til at køle den ned, til at tørre den og til at beskytte dens poter mod sår og revner. For ligesom at vi mennesker selv pakker os ind i varm beklædning om vinteren, så kan din hund altså også synes, at det er rart at få hjælp til at holde varmen. Gå på opdagelse i udvalget her på siden og find dit favorit hundetøj med det samme.\nBuster Active Vinterjakke, High Risk, Rød\nHusk også at beklæde din hund med hundetøj\nDet kan være en kold fornøjelse at lufte hunden på en januardag, og vi pakker os typisk godt ind i halstørklæder og tykke dunjakker. Det er desværre et stort problem, at vi typisk glemmer, at menneskets bedste ven kan fryse lige så meget, som vi gør, i det kolde vejr. Det samme er gældende for dagen på stranden, hvor din hund kan få hedeslag, hvis den i længere tid bliver holdt ude i den bagende sol. Her på siden finder du hundetøj i topkvalitet, der beskytter i al slags vind og vejr – det er vigtigt at huske på, at det ikke kun er os mennesker, der kan nyde godt af den helt rette beklædning! Hundebeklædning er mindst lige så vigtig til din hund, men det kæver naturligvis også, at du køber noget, der passer den i både størrelse og pasform. Vi tilbyder alt lige fra en vinterjakke til hund til et køledækken til hund – og naturligvis alt herimellem.\nNøje udvalgt hundetøj til din hund\nAlt hundetøj her på siden er naturligvis nøje udvalgt til både store og små hunde. Vi har mange års erfaring i branchen, og det afspejler sig også i vores udvalg af hunde tøj. Vi har kendskab til flere forskellige producenter og brands, og vi udvælger produkterne fra dem, der har det bedste ry samt de mest slidstærke og holdbare materialer. Vi er derfor også stolt forhandler af blandt andet Buster, Siccaro og DogMan. Så uanset hvilket brand du vælger at købe hundetøj fra her på siden, så får du utroligt meget for dine penge, og du får tøj, der er både praktisk og æstetisk flot. Køb for eksempel en ny regnjakke til hund, der kan hjælpe din hund med at holde sig tør på enhver regnfuld gåtur.\nStort udvalg af hundetøj hos CanisVitae.dk\nHer hos CanisVitae.dk tilbyder vi altså et stort og ikke mindst spændende udvalg af hundetøj fra anerkendte brands. Udvalget spænder bredt, og vi tør derfor også godt garantere, at du blandt udvalget finder noget hundetøj, der passer til netop din hund. Og vælger du desuden at købe det lige her hos os, så sørger vi for, at du altid får et godt tilbud med på vejen. Således har du nemlig rig mulighed for at klæde din hund godt på, men helt uden at tømme hele din pengepung – og hvem ønsker ikke det? Så gå endelig på opdagelse i det store udvalg af hundetøj her på siden og find alle dine favoritter allerede i dag!\nCanisVitae.dk består af en butik, en webshop og en svømmehal - med fokus på produkter af høj kvalitet til din hund og til dig. Bæredygtighed og miljø fylder meget hos os, og de afspejler sig også i vores udvalg af tøj til hund, som du finder her på siden. Og har du spørgsmål eller brug for hjælp til at finde det helt rette produkt? Så står vi altid klar med gode råd og vejledning. Så giv os et kald på 30 74 00 01 eller skriv en mail til os på info@canisvitae.dk. Vi tager imod alle spørgsmål med et smil, og vi glæder os til at høre fra dig!


15 Ting, vi ved, er dumme, men i hemmelighed håber vi på et forhold\nDe små detaljer gør forskellen i et forhold, derudover styrker kærligheden og giver os samtidig de bedste minder.Det er ligegyldigt, om du har været i et forhold eller ej, der er grundlæggende ting,...\n19 Netflix-film til at forstå kærlighed i alle dens former; der vil ikke altid være romantik\nBiografen er vores bedste allierede, når vi føler os nede eller bare vil distrahere os selv, og i den situation vinder kærlighedsfilmene altid på vores liste. Derudover er de dem der giver os de mest...\nBekræftet! Piger, der er i et stabilt forhold, vejer 6 kg mere end enlige piger\nLegenden er gået i opfyldelse: at have en partner får dig til at gå på vej. Dette er ophørt med at være en myte takket være en undersøgelse, der har ryddet alle tvivl.Stephanie Schoeppe er...\n5 Grunde til, at du skal slette NU billederne af din ex i alle dine sociale netværk\nDa The Weeknd slette alle fotos af Selena Gomez fra Instagram, var internettet den første til at lægge mærke til det, og det er, at selvom berømtheder stadig er menneskekød og blod, og det var...\n5 tips studeret af videnskab, der vil hjælpe dig med at overvinde et mislykket forhold\nKærlighed er altid blevet defineret som noget, vi ikke kan kontrollere. Psykiateren Thomas Lewis, medforfatter af bogen Generel teori om kærlighed, siger at der ikke er noget, en person kan gøre med...\nAt finde kærlighed er ikke noget simpelt, og det er heller ikke en evig søgning, som vi bruger os til krop og sjæl, men det sker ikke altid, som vi gerne vil have, at det sker eller som vi...\n6 Typer af kvinder, der utilsigtet skræmmer væk romantik; Lær at få en aftale!\nEmma Watson er berømt for at spille smukke piger på skærmen, hun skildrer intet mere og ikke mindre end Disneys Bella, og er anerkendt som mange platons kærlighed. Men i et interview klagede den...\nUndersøgelse viser, at utroskab kan være noget positivt i relationer Og ikke alle kan lide dette\nEsther Perel er en bemærkelsesværdig psykoterapeut født i Belgien, som har dedikeret sit liv til at studere den spænding, der eksisterer mellem behovet for sikkerhed i kærlighed, tilhørsforhold og...\n15 Ærlige grunde til, at ingen frieri bør være prioriteret før 20 år\nAt finde ægte kærlighed kan være kompliceret, men i nogle tilfælde at tro at vi har opnået det før 20 år kunne være en fejltagelse. Vi ved, at der er par, der har kendt hinanden siden gymnasiet og...\nTelefonlinje hjælper dig med at afvise fyre uden at føle dig skyldig Den bedste opfindelse af århundredet!\nDet er en weekend nogen, du går til en bar med dine venner klar til at have det sjovt og have det godt. Pludselig nærmer en dreng dig og begynder at genere dig. Han forsøger at binde dig op, men du...


Dating Saudi-Arabien Site - Online dating site - dit bedste valg\nSaudi-Arabien Dating Site 100 Gratis Online Dating i Saudi -\nSkilt Saudiske Kvinder Til Dating på Muslimacom\nJeg ønskede hende til at mødes med flot fyr, fordi hun er lige kommet ud fra dårlige forhold, og jeg håber, at hun vil have det sjovt med den rigtige fyr. Afgifter vil stige, hvis du køber et premium-medlemskab, som er udbudt efter afslutningen af din profil. Fyre sørg for, at du giver korrekte oplysninger om den form, de beder om.ellers vil de ikke reagere til dig selv, at du bliver registreret betalt medlem. Blot tilføje din profil, søge efter andre medlemmer, som man ønsker at date, flirt, chat, finde romance og have det sjovt. Vores Saudi-dating site kan ændre den måde, du møder nye mennesker, og kan virkelig give dig et sted, hvor du kunne møde en person, som du ønsker at bruge al din tid med. Jeg er også enig i at modtage e-mail nyhedsbreve, konto opdateringer, meddelelser og meddelelser fra andre profiler, som er sendt af saudiarabiadating.expatica.com. Men du kan gøre noget i den private sammensat med samtykke af din partner i m have en god tid med en gruppe, som er meget diskret, at jeg bare dele dette id, så andre også kan nyde det sjove i det tørre land. Jeg troede, han var tale om et andet samfund, fordi det ser anderledes ud fra mine hahaha Denne artikel er ikke præcise faktisk. Online Dating Saudi-Arabien vil gøre alt, hvad vi kan, for at sikre at dine oplysninger holdes så diskret, som du vil have dem til at være, og vil også sikre, at du har tid af dit liv, møde nogle af de dejligste mennesker, du nogensinde kunne håbe på at mødes. Jeg var der for tre år lige (ikke forlade Saudi-Arabien), og jeg fandt mange måder at komme rundt på ting. Jeg er også enig i, at modtage flirter, beskeder, kontoopdateringer og særlige tilbud, der er målrettet dine interesser, der er sendt til dig via Online Dating Saudi-Arabien. Det behøver ikke kræve at du skulle gifte sig med den pige eller fyr, du er dating, men bare være klar over, at det altid vil tænde op under samtaler. Jeg er fra Usbekistan, jeg bor i Saudi-for de sidste 7 år, og jeg er åben for alle slags forhold, fra smukke udseende piger. Tilmeld dig i dag for at surfe GRATIS personlige annoncer til rådighed af Makkah singler, og hook op online ved hjælp af vores helt gratis Saudi-Arabien online dating service. Et must-read for engelsktalende udlændinge og landskampe i hele Europa, Expatica giver en skræddersyet lokale-nyheder og information om at bo, arbejde og flytter til det land, du har valgt.\nMen der er en skjult subkultur, der nemt giver dig mulighed for at date og nyde din tid med en særlig person i kongeriget. At være på en Amerikansk campus, fyldt med relativt sparsomt klædte kvinder må have været som at blive sluppet løs i en slik butik. Som medlem af Online Dating Saudi-Arabien, vil din profil automatisk blive vist på relevante generelle dating sites eller til relaterede brugere i Online-Forbindelser netværk, uden ekstra omkostninger. På en anden note til udgiveren af denne artikel, jeg ville bare lade dig vide, at den 2. sidste billede af den pige, som selv er min ven Hana. Western Ambassade parter, der er sjove og lette dating i Saudi-Arabien, siden slør er ikke tilladt, og du vil møde både mænd og kvinder, der er open-minded. Espats står over for så mange problemer, Underholdning i Saudi-Arabien er en drøm, men jeg tror i virkeligheden umuligt for expats. Så vidt jeg ved, at det er strafbart for en saudi-dame til at have et billede sammen med en modsætninger sex, som min mand, hendes co-arbejdstager, og deres at se hverdagen på kontoret. Netværk og få nye venner med de rigtige mennesker har været altafgørende at have et tilfredsstillende socialt liv for mig selv.\nLeder du efter en person, der virkelig kan stole på og forventer, at være mindre omsorg og kærlighed, som jeg virkelig har brug for. De ville starte samtaler med dem, der gik sådan her Hej, har du lyst til at have sex med mig? Jeg antog, det var, hvordan de har handlet hjem. Start møde singler i Saudi-Arabien i dag med vores gratis online kontaktannoncer og gratis Saudi-Arabien chat! Bruger ikke mere end 5 minutter at tilmelde dig og derefter du vil helt sikkert nyde at være medlem af vores online singler fællesskabet. Du vil være i stand til at mødes i Manama og nyde hinandens selskab uden at skulle konstant kigge over skuldrene for Hø'aa. Saudi-Arabien ' s bedste GRATIS dating site! 100% Gratis Dating for Singler i Saudi-Arabien Mingle2.com. Vores gratis personlige annoncer, der er fuld af enlige kvinder og mænd i Saudi-Arabien søger seriøst forhold, lidt online flirt, eller nye venner til at gå ud med. Det viser, at Saudi-Arabien har to sider, der er modpoler og din erfaring, der kan være enten eller. Dating i Saudi-Arabien er virkelig ikke anderledes i denne henseende, men der er et par ting, du bør huske på. Som du på en måde sagt, som jeg må gentage, for ikke saudierne her; Saudierne opfatter mere om gestik og de ting vi siger, så er de fleste vesterlændinge selv er klar over. Hvis du er på udkig for diskrete møder, jeg ville undgå denne rute, men det er en af de nemmeste måder dating i Saudi-Arabien.\nÅndelig Singler - Officiel Site9 Bedste Gratis Åndelige D...\nBedste Dating App Til Kvinder Over 40


Med lejebil på opdagelse i Grosseto regionen, Toscana - Billeje.info\nMed lejebil på opdagelse i Grosseto regionen, Toscana / Blog om billeje\nMed lejebil på opdagelse i Grosseto regionen, Toscana\nMassa Marittima, Toscana - gå på opdagelse i Massa Marittima, Toscana med billeje fra billeje.info. Foto: Glen Bowman\nDen største og måske mest ukendte af Toscanas provinser har nogle af regionens smukkeste kyststrækninger og uberørte naturområder og det er oplagt at tage på oplevelser i en lejebil på din ferie. Flyv direkte fra Danmark til en af de mange lufthaven i og omkring Toscana i Italien og bestil en billig billeje.\nGrossetos landskab er afvekslende, fra de flade sletter omkring Grosseto, der nu er afvandet, til Monte Amiatas skovbevoksede tinder, der er dækket af sne om vinteren, og de blide højdedrag, som grænser op til provinsen Siena i Toscana.\nKyststrækningen ejer en enestående blanding af Middelhavsflora og –fauna langs de vidstrakte sandstrande eller på skrænterne, der falder ned mod havet og lagunerne. Der er tre forskellige områder, Monte dell’Uccellina, Monte Argentario og Monte Amata, som er forvandlet til pragtfulde naturreservater.\nEgnen domineres af Maremmas sumpede slette, ”sumpen ved havet”, som er beskrevet af Salvatore Battaglia i Grande Dizionario della Lingua Italiana, som ”et almindeligt fladt kystområde, en sumpet og usund slette, der er nabo til havet, opstået af det stillestående vand, som opdæmmes ved udmundingen af vandløb på grund af sandbanker ved kysten”.\nDen etruskiske indflydelse\nVidnesbyrd om romerske og etruskiske bosættelser i området er ganske betydelige. En af etruskernes vigtigste byer, Vetulonia, ligger nær ved Grosseto ligesom de engang så blomstrende romerske og etruskiske byer, Cosa og Roselle.\nI middelalderen var kystsletten usikker og usund, dels på grund af saracenernes plyndring fra søsiden, dels på grund af malariasumpene. Tidligt i 1300-tallet kom hele egnen under Sienas herredømme. Hen imod slutningen af 1500-tallet blev Grosseto en del af hertugdømmet Toscana, indtil Italien blev født i 1861.\nProvinsens hovedstad er, efter toscansk målestok, en relativ ung by. Grosseto blev anlagt som en befæstet borg, ca. år 950 efter at saracenerne plyndrede den tidligere hovedstad Roselle, der ligger mindre end 18 km væk. Byen er først vokset uden for bymurene sidst i vort århundrede og har nu 50.000 indbyggere. På grund af sit usunde klima var Grosseto i lang tid blot en militær garnison og blev ikke så stor en by som Massa Marittima eller Pitigliano. Først i vort århundrede er den blevet områdets største by, men den er stadig først og fremmest administrationscenter og har ikke nogen særlig industri.\nGrossetos gamle bydel er ganske lille, klemt inde bag et gammelt, sekssidet kastel, skabt af familien Aldobrandeschi i 1000-tallet, og omgivet af teglstensmure bygget af Medicierne i 1400-tallet. Der ligger en domkirke fra 1300-tallet på det største torv, hvor corsoen ender, og hvor alle de fineste butikker og cafeer ligger.\nDomkirken, som er indviet til S. Lorenzo, er bygget i slutningen af 1200-tallet over en tidligere gotisk kirke, som dateres 100 år tidligere. Den har en blanding af romanske og gotiske stiltræk med et rosevindue og tre pragtfulde døre med romanske buer i hovedfacaden. Der findes et tilstødende klokketårn fra 1400-tallet, bygget af tegl. Tårnet er også et museum, der udstiller Madonna dell’Uccellino af Pietro Lorenzettis skole og en Madonna delle Ciliege, der betragtes som et af Sassettas mesterværker.\nI Palazzo del Licie, ved siden af domkirken, ligger Museo Archeologico, et af de mest velforsynede museer på egnen. Det har en fortræffelig samling af før-etruskiske, etruskiske og romerske kunstgenstande.\nMuseet er også stedet, hvor man kan få kort, der viser, hvor de vigtigste arkæologiske fund er gjort: Roselle (12 km nordøst for byen), Vetulonia, Talamone, Pitigliano og Saturnia mod syd.\nI Bagno Roselle ligger der en interessant romersk bebyggelse med en næsten fuldstændigt bevaret romersk-etruskisk bymur, et romersk forum, brolagte gader og basilikaer, villaer og badeanlæg. Og i Vetulonia, den etruskiske by Vatluna, findes ruiner af romerske huse og et Mitratempel. Museet er lukket, men man kan besøge den arkæologiske park.\nKysten i Grosseto regionen\nGrosseto ligger midt på en flad slette i Toscana, skabt af Ombrone-floden og cirka otte kilometer fra havet. Mange af indbyggerne i Grosseto har sommerhuse ved den nærliggende kyst, enten i det moderne, tætpakkede Marina di Grosseto eller i det mere snobbede og roligere Principina a Mare, der ligger skjult i en smuk fyrreskov. Andre foretrækker Castiglione della Pescaia, der er en gammel fiskerby, som ligger dejligt placeret ved foden af bjergene nord for Grosseto. Castiglione della Pescaia er et kendt feriested. Havnen, som er fyldt med fiskerbåde og turistbåde, menes i romertiden at have været det etruskiske Hasta eller Portus Traianus. Rocca Aragonese skuer ud over havnen med sine vældige bymure og tårne, der stammer helt tilbage fra 1300-tallet.\nLidt nord for den samme halvø ligger det eksklusive Punta Ala, et næsten privat feriested med fyrretræer og det fineste sand; der er dyre hoteller, golfklubber – nogle af Toscanas få af slagsen – og mulighed for ridning og polospil. Vandet er næsten altid roligt her, takket være den beskyttede beliggenhed. Lidt længere henne ad kysten, før Follonica, finder man en yndig stille bugt, Cala Violino, der hedder sådan på grund af det knirkende sand.\nMassa Marittima ligger ca. 24 km inde i landet, selv om det har et maritimt navn. Det er en af de mest forbløffende toscanske byer. Den ligger på toppen af et højt bjerg, ved randen af Colline Metallifere, ”malmbærende bjerge”, som skiller provinsen Grosseto fra Siena-provinsen. Det var den vigtigste by i Maremma frem til 1600-tallet, hvor området blev til sumpe. Byen hed oprindelig kun Massa, men man har indført navnet Massa Maremma eller Massa Marittima for at skelne den fra Massa i Massa-Carrara.\nMassa Marittima blev anlagt omkring 900-tallet, efter at det ældgamle Populonias var gået tilbage på grund af en udsat beliggenhed for plyndringstogter fra havet. Den var kendt for sine kobber- og sølvminer også i etruskertiden, og en rig forekomst af forskellige metaller var en vigtig faktor i byens udvikling. Det middelalderlige Massa Marittimas rigdom ses tydeligt i den strenge byplan og koncentrationen af offentlige bygninger, Palazzi, omkring domkirken. På byens vigtigste torv – Piazza Garibaldi, et af Toscanas fineste – ligger Palazzo Vescovile, biskoppernes bolig, Palazzo Pretorio, guvernørens residens, der nu også er et interessant museum, Palazzo del Comune, byrådets hus, Zecca Cittadina, mønten, Fonte Publica, byens brønd, og Palazzo dell’Abbondanza, et offentligt kornmagasin.\nDomkirken – Duomo – er et eksempel på pisansk og romersk arkitektur med vidunderlige relieffer af Madonna delle Grazie, der tilskrives Duccio di Buoninsegna (1316) og Arca di S. Cerbane, (Skt. Cerbones ark), et mesterværk fra 1324. Der findes en sarkofag fra det fjerde århundrede, og S. Cerbone (død i 380) ligger begravet i krypten.\nEn mindeværdig oplevelse er den traditionelle Balestro del Girfalco, som er meget lettere at komme til at se end Palioen i Siena. Den afholdes hvert år den sidste søndag i maj og den anden søndag i august. Ved den kappes de tre bydele, terzieri, fra Massa (den gamle by, den nye bydel og Borgo uden for byen) i en kamp, som består i at skyde mod mekaniske falke med gamle armbrøstbuer.\nColline Metallifere, rig på metaller, var i fokus under den industrielle revolution på egnen; men ved slutningen af 1800-tallet var minedriften og de deraf afledte industrier i tilbagegang, og i dag ligger bjergene øde hen. De gamle miner og fabrikker, der ligger i ruiner, giver et surrealistisk billede, som de ligger skjult i tætte skovstrækninger, med bunker af mærkeligt farvede metaller. Hvis man er interesseret, er der et minemuseum om sommeren i Massa Marittima. Museet ligger i Palazzetto delle Armi. Det er også muligt at arrangere et besøg i en rigtig mine meget tæt på byen.\nPå den anden side af Ombrone-floden dækker naturparken Monti dell’Uccellina ca. 20 km af kystens bjerge og sumpene omkring Ombrones udmunding. Man kommer ind i parken ved Alberese, Marina di Alberese eller ved Talamone, et feriested på kysten omgivet af mure. Parken er mest bemærkelsesværdig på grund af traditionen for butteri – det vil sige de eneste italienske cowboys. De vandt faktisk, da de blev udfordret af Buffalo Bill i slutningen af forrige århundrede. For at mindes denne begivenhed afholdes der en årlig rodeo i august, hvor amerikanske cowboys kommer til Alberese, en lille by midt i den vilde prærie ved kysten.\nDer er andre lokale fester, Torneo del Buttero i Alberese, Sagra del cinghiale, vildsvinefest i Montepescali, Sagra dello Gnocco (en kulinarisk specialitet) i Batignani og en operafestival om sommeren; Sagra della trippa en anden gastronomisk specialitet, i Montemerano.\nAktiviteterne i naturparken omfatter kanosejlads i Ombrone, sejlads langs kysten, at vandre eller ride over bjergene, at besøge S. Rabanos velbevarede ruiner eller de mange tårne, der ligger på bjergtoppene med udsigt over havet; de har alle sagn at fortælle om sørøvere og skjulte skatte, der går tilbage til saracenerne og de spanske galeoners tid.\nSyd for Monti dell’Uccellina ligger Monte Argentario. Dette forbjerg har engang været en ø, Insula Matidia, opkaldt af kejser Trajan efter hans barnebarn Matidia. Navnet Argentario stammer sandsynligvis fra Argentarius, pengeudlåner, eftersom den i 300-tallet blev en rig romersk families ejendom, en familie af pengeudlånere. Øen blev lidt efter lidt forbundet med fastlandet af to lange sandbanker med en lagune. Fra fastlandet skyder en halvø sig ud i lagunen, og herpå findes egnens vigtigste by, Orbetello.\nFra 1556 indtil Wienerkongressen i 1815 var Monte Argentario politisk adskilt fra hertugdømmet Toscana, idet det var en selvstændig stat, ”Stato dei Presidii”, under spansk herredømme. Dette omfattede hele forbjerget og havnene Orbetello, Porto S.Stefano, Porto Ercole, TYalamone og Porto Azzurro på øen Elba, og der kan stadig ses mange spanske befæstninger.\nDet afvekslende landskab giver mulighed for vandreture i en meget smuk egn med en rig flora og fauna. Der er pragtfulde solnedgange og udsigter så langt som til Korsika fra toppen af Monte Argentario.\nBlandt beboerne i disse bjerge finder man Passionisti-munkene. I Overensstemmelse med traditionen i mange italienske klostre i Mellemitalien holder de nogle celler reserverede til pilgrimme, og efter blot et kort besøg i deres nyligt indrettede kapel kan besøgende forlade stedet med en dejlig erindring, Amaro dei Frati dell’Argentario, en særlig bitterdram som munkene fremstiller.\nKysten er fuld af klipper og stejle sider med åndeløst spændende nedstigninger til havet. Den lettest tilgængelige strand er Feniglia, men den er til gengæld også meget overbefolket. (Det var her, det oprørske geni Caravaggio døde på vej tilbage til Rom i år 1610). Sandbanken bag Feniglia er en anden dejlig og tilgængelig strand, Gianella. Der findes mange skjulte bugter og strande, men det er nødvendigt at have en båd; kysten er ideelt sted for snorkeldykning og fotografering under vandet.\nPorto S.Stefano er i dag den vigtigste havn på egnen, og der ligger små fiskerbåde side om side med kæmpeyachter i den tætpakkede havn. Selv om byen er noget arret efter bombardementer under Anden Verdenskrig, er den stadigvæk malerisk med mange lækre butikker, barer og fortrinlige iscafeer, galaterie.\nOrbetello, regionens hovedstad, strækker sig langs en smal halvø, omgivet af spanske murværker anlagt oven på de tidligere etruskiske fæstningsmure. Byen har stadigvæk en maritim atmosfære, til trods for at den nu ligger fem kilometer fra havet. I Orbetello findes et enestående køkken, en blanding af tre forskellige madtraditioner, fisk og skaldyr fra havet, ferskvandsfisk fra lagunen, som f.eks. den udsøgte anguilla fumata – røget ål – og vildt, f.eks. vildsvin fra bjergene og sumpene omkring byen.\nUdflugter til øerne i Toscana\nVed sydsiden af Monte Argentario ligger Porto Ercole med et spansk fort fra 1500-tallet på bjergskråningen med udsigt til havnen.\nFra Santa Stefano er der regelmæssig færgeforbindelse til Giannutri og Giglio. Giannutri, en lille ubeboet ø 22 km væk, hvor man kan forestille sig, at sørøvere i tidligere tider har søgt tilflugt. På øen findes ruiner af en romersk villa, som tilhørte Domizii Enobarbi i det første århundrede. Villaen med dens søjler og mosaikker, bade og egen mole, er værd at besøge.\nGiglio ligger en halv times sejlads fra kysten. Øen, som er den næststørste i Toscana efter Elba, har en utilgængelig kyst med kun én brugbar havn, Giglio Porto.\nPå vej mod bjergene, mellem vinmarker der giver den meget stærke og enestående vin ansonaco, dominerer Giglio Castello landskabet. Det er et befæstet anlæg med buer, mørke kroge og trapper, der er hugget ud i klippen.\nGiglio har flere sandstrande og en typisk Middelhavsvegetation; aromatiske planter og appelsin- og citronlunde. Den er ideel til sejlads, svømning og al vandsport. Desværre er her meget overbefolket, idet den ligger ret tæt ved Rom, og den er derfor mere behagelig at besøge uden for sæsonen.\nGiannutri og Giglio er blot to af øerne i det toscanske øhav, der også omfatter Elba, Capraia og nogle øer, hvortil der ikke er adgang: Pianosa, Gorgona (hvor der er fængsler) og Montecristo (et stærkt beskyttet naturreservat). Hele øhavet er erklæret naturreservat, omfattende dele af øerne og vandet omkring dem – et skridt, som selvfølgelig blev taget for at beskytte naturen, men som har været kontroversielt både for dem, der lever af turistindustrien, og for lokale fiskere. Svømning er ikke berørt, men der er områder, hvor både ikke må ankre.\nNår man vender tilbage til kysten, findes der anselige romerske ruiner i Cosa, anlagt oven på det, der oprindeligt har været en etruskisk bebyggelse. Byen er udgravet med en hovedgade, et forum og et indhegnet akropolis eller capitolium, hvorfra der er en mageløs udsigt over havet; selve stedet er ret tilgroet og har en melankolsk stemning.\nNeden for forbjerget ligger den tilsandede romerske havn og Tagliata Etrusca, det etruskiske snit, som i virkeligheden er en romersk kanal, der blev gravet for at afvande Burano-søen.\nNår man drager ind i landet fra Monte Argentario, er en af de første byer, man støder på, Capalbio, der ligger på grænsen til Lazio, Roms region. Den er hjertet i Maremma og var berygtet for sine landevejsrøvere. Den berømte bandit, Domenico Tiburzi, som var en lokal Robin Hood, dømtes til døden og blev henrettet i 1896. Der var uenighed om, hvorvidt man kunne begrave ham i indviet jord, og til sidst nåede man frem til et typisk italiensk kompromis: Han blev begravet med hovedet i indviet jord og resten udenfor.\nCapalbio værdsættes højt af de romerske intellektuelle, som har opkøbt hvert eneste hjørne i landsbyen til fashionable sommer-tilflugtssteder fra hovedstaden. Byen er også berømt for sin mad, og adskillige virkelig gode restauranter har specialiseret sig i lokale retter med vildsvin og andet vildt. Ganske nær ved ligger den magiske Giardino dei Tarocchi/Pescia Fiorentina eller Tarok-have, skabt af den franske billedhugger Niki de Saint Phalle, der blev inspireret af symbolikken i tarok. Når man kører ad Via Aurelia fra Rom, kan man få et kig til de fantastisk farvestrålende skikkelser med mosaikker og spejle, der glimter i solen.\nCapalbio Scalo ligger kun få hundrede meter fra Burano-søen. Her finder man en sø og et lille naturreservat, som er et yndet sted at stoppe for tusinder af trækfugle, der flyver fra Jugoslavien til Nordafrika. At se på fugle (bl.a. måger, blishøns, fasaner og solsorte) er den vigtigste grund til et besøg, men floraen er også meget afvekslende med korkege, stenege, siv og enebærbuske.\nNår man har krydset de skovklædte bjerge nord for Capalbio, finder man floden Albegnas flade slette, som nu er fuldstændig afvandet. Her kommer man til slottet Arsilina, der engang var en etruskisk by og nu er den eneste besiddelse, der tilhører familien Corsini, som engang ejede hele området. De fleste af sumpene blev eksproprieret af staten, afvandet og derefter fordelt til små landbrugere.\nIkke langt fra kysten ligger Magliano in Toscana (for at skelne fra Magliano Sabina i Lazio), som endnu har intakte bymure, bygget i 1400-tallet. Både den verdslige og den kirkelige arkitektur viser stærk romansk indflydelse, med tilføjelser af gotik og renæssance. Et fuldendt eksempel finder man i S. Giovanni Battista, bygget i romansk stil, med gotiske vinduer i skibet og renæssancefacade.\nNogle få kilometer inde i landet ligger Scansano, som nu er en stilfærdig by med en befæstet bydel (oppido). Scansano var engang provinsens sommerhovedstad, når administrationen blev flyttet fra den malarieplagede Grosseto.\nNår man rejser mod øst over højder og moser, beboet af butteri og deres kvæg, kommer man til Saturnia, ca. 32 km fra kysten. Saturnia er en stille, lille by, der slumrer under vægten af sin drabelige fortid. Det var det etruskiske Aurinia og kom senere under Roms kontrol i år 280 f.Kr.\nAtmosfæren her er så tiltrækkende, at en del norditalienere har slået sig ned på egnen og driver specialbutikker i landsbyen med centrum i den egetræskransede piazza. Saturnia og de omgivende byer har flere gode trattorie, der regnes for nogle af de bedte i provinsen.\nGennem den gamle Porta Romana, halvt skjult af bevoksning, kan man spadsere tre kilometer langs den gamle romerske vej til Terme di Saturnia, et moderne kurbadested hvor man kan nyde godt af de helsebringende kilders vand, der kommer op fra jorden under det fjerne Monte Amiata. Der er v arme svovlbassiner at svømme i, og et stort udvalg af varmebehandlinger er tilgængelige året rundt.\nDenne sydlige del af Toscana er ved at blive et fashionabelt område, og mange romere og udlændinge, som bor i Rom, køber ejendomme her. En af grundene til, at egnen er så attraktiv, er, at den i århundreder har ligget uden for hovedfærdselsårerne, Via Aurelia langs kysten og Via Cassia inde i landet, der begge går nordpå ud af Rom. Den gamle Via Clodia, mellem kysten og Via Cassia, forsvandt næsten helt med tiden og efterlod Saturnia og andre byer som Sovano, Sorano og Pitigliano uden for alfarvej – men de er alle værd at indlemme i rejseruten.\nDen vigtigste by er Pitigliano, som midt i 1700-tallet var en af hovedbyerne i det sydlige Toscana. Efter at man har kørt ad en meget snoet landevej, dukker Pitigliano frem som et overvældende syn. Den har form som en krybbe og er anlagt på et bjerg af vulkansk tuf med sine vin- og oliekældre hugget ind i klippens sider.\nHovedparten af byen ligger omkring et pragtfuldt, befæstet palads,bygget af familien Orsini i 1500-tallet. Paalzzo Orsini er i virkeligheden en borg for sig selv, der arkitektonisk knyttes sammen med byen af en kæmpestor akvædukt med buer, og som ligger tæt på det nye Etruskiske museum.\nPitigliano er blevet kaldt ”det lille Jerusalem”, fordi den var et tilflugtssted for jøderne, der flygtede fra pavestaten på grund af religionsforfølgelse. Endnu i dag kan man tydeligt se byens jødiske del – 60 smalle gyder der krydser to hovedgader. Småbitte stræder og snoede gyder hvor husenes bagside har et skarpt fald mod dalen nedenfor. Det er et af de få steder i det katolske Italien – ud over Rom, Torino og Venedig – hvor man kan få kosher-vin; kalkunskinke (billo) er endnu en jødisk specialitet ligesom hvidvinen Bianco di Pitigliano fra byens tufkældre.\nSovana, der kun ligger få kilometer borte, er en lille by med megen historie. Der findes en seværdig etruskisk nekropolis såvel som romerske ruiner i skoven, der omgiver byen. En lokal guide anbefales.\nEt besøg på denne egn ville ikke være fuldstændigt uden en vandring i Soranos gamle gader, som også er anlagt på et klippefremspring af tufsten. Uheldigvis er nogle af husene begyndt at styrte sammen og ned i den stejle dal omkring byen, men størstedelen af Sorano kan dog beses uden fare.\nFra provinsens fjerneste kroge kan man på klare dage, specielt om vinteren, se Monte Amiata, som er det højeste punkt i det sydlige Toscana. Det er en sovende vulkan med varme geysere på skråningerne og vandløb under jorden, som sender forsyninger til kurstedet i Saturnia. Monte Amiata er et paradis for bjergvandrere og et forfriskende alternativ til sletterne i de varme sommermåneder.\nAf de tre vigtigste byer er især Santa Fiora henrivende og ejer udsøgte kunstværker i kirkerne Santa Fiora og Santa Lucilla, heriblandt keramiske værker af Andrea og Luca della Robbia.\nArcidosso er David Lazzarettis fødested, ”Amiatas profet”. Lazzaretti skabte i 1800-tallet en revolutionær social og religiøs bevægelse med hovedkvarter på bjerget Labro, en ensom tinde der er en del af et naturreservat med hjorte, stenbukke, ulve og fredede træer, buske og vilde blomster.\nDen allerbedste tid at besøge egnen på er efteråret, når de mange turister er forsvundet, og de vilde svampe dukker frem.\nKøkkenet i Maremma er ikke særlig raffineret, men yderst dejligt. De retter, der er specielle for egnen, er prosciutto di cinghiale (vildsvineskinke); acquacotta, selleri- og tomatsuppe der serveres med et stykke daggammelt brød gnedet med hvidløg og et pocheret æg; scottiglia, en blanding af forskelligt kød, mest vildsvin og ged (capriolo), der er kogt sammen med friske oliven; endvidere lokale pecorino oste, fåreost, kastanjer fra Monte Amiata, anice-kager og ricotta.\nBlandt de gode lokale vine er Morellino di Scansano, Bianco di Pitigliano og Ansonaco di Argentario.\nRegionen Toscana er nem at når med fly fra Danmark og der er flere lufthavne at vælge imellem. I selve Toscana regionen kan du flyve til lufthavne i Pisa og Firenze og i nærheden af Torcana finder du lufthavne i f.eks Bologna og Rom. Husk at du uden gebyr kan afhente din lejebil i en lufthavn og aflevere den i en anden.\nLæs mere om billeje i lufthavne\nBillig billeje i Toscana\nDet er nemt og billigt at bestille billig billeje i Toscana igennem CarTrawler der sammenligner priser og ledige lejebiler i alle byer og lufthavne i Toscana. CarTrawler samarbejder med alle de kendt biludlejningsselskaber som f.eks Europcar, SIXT, Avis rent a car og Hertz billeje. Foruden de store selskaber finder du også mange lokale billeje-firmaer i søgemaskinen.\nBestil billeje nu til din ferie i Toscana, det er nemt og billigt.\nVi ønsker dig god ferie i Italien!\nTags: grosseto, italien, toscana\nhttps://www.billeje.info/wp-content/uploads/Massa-Marittima.png 288 575 Lars Krogh Jensen https://www.billeje.info/wp-content/uploads/billejelogo_slim_dk.png Lars Krogh Jensen2012-06-21 08:39:212019-11-30 21:39:00Med lejebil på opdagelse i Grosseto regionen, Toscana


Er Minecraft sikkert? Se antivirus-tjek & afinstallations-guiden\nApps > Computerspil > Spil - generelt > Minecraft > Antivirus-resultater\nMinecraft er Virus-Fri.\nVi tjekkede den seneste version af Minecraft med 50 antivirus-programmer og fandt, at det er fri for virus. Bemærk venligst, at nogle antivirus-advarsler kan angive adware og eller anden adfærd, der ikke betragtes som en virus, men kan være en grund til at afstå fra at installere det.\nAfinstallation af Minecraft\nDu kan bruge instruktionerne herunder til at fjerne Minecraft fra din computer i forhold til det operativsystem du har. Ofte tilføjes der adware (reklamestøttet software) og værktøjslinjer til din computer undervejs, når der installeres software. Vi anbefaler, at du installerer Adwcleaner, som er gratis adware software, til at fjerne uønskede hjemmeside-kapringer, værktøjslinjer, udvidelser og så videre. Se venligst instruktionerne nederst på denne side.\nAfinstallation af Minecraft på Windows 7 & Vista\nVælg den software du vil fjerne i listen over programmer. I dette tilfælde Minecraft. Når du har fundet Minecraft, så vælg det og klik på Fjern/Rediger.\nFølg instruktionerne på skærmen for at fjerne Minecraft.\nAfinstallation af Minecraft på Windows 8/8.1\nFind Minecraft-ikonet på skærmen og højre-klik på det.\nTjek en ekstra gang at den markerede software faktisk er Minecraft (hvis ikke, så find det i listen over programmer og marker det).\nFølg instruktionerne på skærmen til at fjerne Minecraft.\nAfinstallation af Minecraft på Windows XP\nFind den software du vil fjerne i listen over programmer. I dette tilfælde Minecraft. Når du har fundet Minecraft, så vælg det og klik på Rediger/Fjern\nSidst analyseret for 1 dage siden\nMinecraft Seneste version 18w21b


Break The Rules Noder Udskriv Klaver, Sang & Guitar, Klaver, Sang\nBreak The Rules Noder\nArtist: Charli XCX (Også kendt som Charlotte Emma Aitchison)\nTekstforfatter: Magnus Høiberg, Charlotte Aitchison, Steve Mac (Også kendt som Steve McCutcheon), Mikkel Eriksen (Også kendt som Michael, Mikkel SE, Mikkel Storleer Eriksen), Tor Erick Hermansen, Dan Omelio (Også kendt som Daniel Thomas, Robopop), Magnus Hoiberg\nBreak The Rules partiturarrangementer kan ses nedenfor. Break The Rules er skrevet af Charli XCX (Også kendt som Charlotte Emma Aitchison).\nDu kan se den første side af ethvert partitur før et eventuelt køb. Det skulle give dig mulighed for at træffe en mere informeret købsbeslutning, og med titusindvis af partiturer at vælge imellem, vil der sikkert været ét, der passer til dig. Â Du kan forhåndsvise alle tilgængelige partiturer for Break The Rules et ad gangen ved at klikke på denne knap . I sektionen "Vælj instrument" venover alle vores partiturer for dette stykke kan du skifte fra at se alle tilgængelige instrumenter for Break The Rules til kun at se et enkelt specifikt instrument.\nHar du for nyligt købt et partitur, som du virkelig nød at spille efter? I så fald har du måske lyst til at dele din mening om dette stykke musik med andre. Det kan du gøre ved at klikke på Kommentar-fanebladet (ved siden af Partitur-fanebladet), og når du har besluttet dig for et brugernavn (der er synligt for andre brugere), kan du skrive din musiske mening om vores site. Vil du gerne dele denne komposition på din Facebook-væg eller Twitter-side? Så behøver du blot klikke på del-knappen (Share) og vælge den sociale medieapplikation, som du gerne vil bruge til at dele denne sangside. Vores sange fås som regel for en række forskellige instrumenter. Vi tilbyder som regel også en række forskellige arrangementer, så du kan få et bedre musisk udvalg. Eksempelvis har vi 2 arrangementer for Break The Rules udsat for 4 instrumenter.\nTryk på for at se et arrangement af noderne Break The Rules Noder